Ҳабибулло Ботиров: -Инсон… шуҳратда ҳам синалади - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 15 Август 2017\tКӯришлар: 881\nтурса-да, бағри кенг, бор вужуди одамийлик, меҳнатсеварлик руҳи билан суғорилган, бугунги гуллаб-яшнаётган Тожикистоннинг тамал тоши, мустаҳкам пойдеворини қўйган фидойилар, хотиралари ҳали-ҳануз эл-юрт ёдидан кўтарилмаган ўнлаб-юзлаб, эҳ-ҳе, сон-саноқсиз азизлар маскани… Илоҳо, ҳамма-ҳаммаларининг охиратлари обод, имонлари ҳамроҳлари бўлсин.\nСукут сақлаганча аста-аста юриб, ичкарилаб бораман. Бири кичик, бири каттароқ, бири чўккан. Бировнинг эса, ҳали тупроғи нами қуримаган турфа қабрлар. Эрта тонгда шивалаб ўтган ёмғир томчиларидан қулоқларига сирға таққан, одам бели билан баҳслашадиган ўт-ўланлар бир маромда силкиниб, ўзаро шивирлашиб, гўё марҳумлар руҳини дуо ила шод этаётгандай. Ариқчадан ўтгандан кейин шундоққина ёлғизоёқ йўл ёқасида жойлашган иккинчи қабр бошига экилган ва бугун шиғил-шиғил ҳосилга кирган тут шохига қўнган паррандалар чуғур-чуғури эшитилади.\nМозористонни айлана-айлана яшил майсалар оғушидаги, бош томонидаги икки туп гилос ниҳоли ҳосилдан бошини қуйи солган, сал орқароқда эса, худди чин инсонга, адолат соқчисига таъзим қилгандай лолақизғалдоқлар силкиниб турган қабр олдида тўхтайман. Ва мен учун таниш бўлган «Ботиров Ҳабибулло (15.05.43 – 06.08.08)» деган ёзувни ўқийман.\nҲабибулло Ботиров… Бу ном мен учун, йўқ, йўқ, мен учунгина эмас, балки кўплаб газетхонлар, минг-минглаб радио тингловчиларга таниш, ошно бўлган ном.\nҲабибулло Ботиров… биз синфдош эдик. Ҳатто ёшларимизда ҳам у қадар катта фарқ йўқ эди. Мен йил бошида, у эса, баҳор фаслида туғилганди. Эҳтимол, шу боисдан бўлса керак, истараси иссиқ, муомаласи юмшоқ, кўнгли баҳор ҳавосидай очиқ эди. У билан сирдош эдик. Саводи, билими ҳам чакки эмасди. Ақли кўп нарсага етар, синфдошларидан бир қадам олдинда юрадиган талаба эди. Барча фанларни яхши ўзлаштирар, айниқса, адабиётга меҳри, ишқи бошқача эди. Ўша пайтлар мактабларда кенг йўлга қўйилган ва ҳар ой узлуксиз чиқариб туриладиган «Ёш куч» деворий газетаси, «Муштум» сатирик журналининг фаол қатнашчиси эди. Айрим хабарлари ноҳия рўзномасида ҳам кўриниб турарди.\nҲабибулло (охирати обод бўлсин) ўрта мактабни битириб, пойтахтнинг энг нуфузли олийгоҳининг иқтисод факултетига ҳужжат топширди. Имтиҳон ва конкурсдан муваффақиятли ўтди. Ўтди, аммо ўқимади. Зеро, унинг кўнглида адабиётга, ижодкорликка майл устунроқ эди. У Хўжандга борди, «Ҳақиқати Ленинобод» газетаси билан ҳамкорлик қила бошлади. Рўзнома муҳаррири, таниқли ёзувчи Ҳожи Содиқ ва газета ўзбек бўлими мудири, иқтидорли ёзувчи Турғун Жамол ва шу каби ижодкорлар билан бирга ишлади, тажриба, малака оширди. Шеър ва лавҳалари билан танила бошлади. Кўп ўтмай, ҳарбий хизматга чақирилди. Йигитлик бурчини ўтаб келгач, Тошкентда ўқиди. Энди у келажак йўлини аниқ танлаб олганди. Ҳаётини, кучини, билимини журналистикага бағишлади ва бу соҳада ўзига хос из қолдирди. Ҳабибулло учун «Совет Тожикистони» («Халқ овози»)да ишлаган йиллар, айниқса, самарали бўлди. Бунинг асосий сабаби унинг ростгўйлиги, ҳақиқатни бор овоз билан айта олиши, турмуш нуқсонлари билан муросасизлиги, сўз қадрини ҳис эта олишида эди. Масъулиятни олий бир туйғу деб билиши, унга амал қилишида эди. Зеро, журналистнинг ҳам, сўзнинг ҳам сеҳрли қудрати ана шунда эмасми?!\nҲабибулло рўзноманинг қайси бўлимида ишламасин, қайси бўлимини бошқармасин, ўз позициясини ҳимоя қила олар, гарчи аччиқ бўлса-да, кимларгадир ёқмаса-да, адолатли фикрини айта оларди. Эҳтимол, шунинг учун уни кимлардир ёқтирмагандир. Дўстимиз мамлакат бошига таҳликали кунлар тушганда, газетанинг жанубий вилояти бўйича махсус мухбири вазифасини адо этди. Ва у бу вазифани имкони борича уддалай олди ҳам.\nДўстим, биродарим ҳақида мазкур битикларни қоғозга туширишдан олдин «Халқ овози» рўзномасининг ўша оловли йиллардаги тахламларини синчиклаб ўрганишга тўғри келди. Ана шу жараёнда мен Ҳабибулло қаламига мансуб – «Қўрғонтепадаги ҳокимиятсизликдан ким манфаатдор?» («Халқ овози», 1992 йил 25 июн), «Хотиралар дафтаридан» рукни остида берилган – «Оғзимизда талқон бор эди (бир шеър тарихи)» («Халқ овози», 1992 йил 2 июл), «Бош қонун бўш бўлмасин» («Халқ овози», 1992 йил 9 июл), «Қочоқлар» («Халқ овози», 1992 йил 21 июл), «Тинчликка эришиш ташвишли ва таҳликали вазиятдан қутулиш чорасидир» («Халқ овози», 1992 йил 11 август), «Ён дафтардаги ёзувлар ва субъектив қайднома» (Халқ овози», 1992 йил) каби ўша даврнинг муҳим муаммолари ечимига қаратилган, юксак масъулият билан ёзилган мақолаларини учратдим. Одам кўзига ўз жонидан бошқа бирор нарса кўринмаган ўтли-оловли дамларда, бу каби долзарб масалалар ҳақида фикр билдириш осон эмасди. Ва дўстимиз Душанбега келиш арафасида қайси бир гуруҳ томонидан ташкил этилган постни сезмай ўтиб кетгани учун ана шу қора кучлар томонидан беш соат давомида сўроқ қилингани ҳам сир эмас. Ҳабибулло бу оғир вазиятдан эсон-омон жон сақлаб қолди, лекин айтган сўзидан, тутган қаламидан воз кечмади. Ҳа, адолатли сўз, ростгўй қалам унинг виждони ва таянчи эди.\nҲабибулло Ботиров кейинчалик давр тақозоси билан Тожикистон ўзбеклар жамияти рўзномаси «Ҳақ сўз»га раҳбарлик қилганида ёки бошқа масъулиятли вазифаларда ишлаганда ҳам, адолат ва ҳақиқат устуворлиги учун курашди. Шунинг учун бўлса керак, кўпчилик Ҳабибулло ҳақида гапиришса, унинг ана шундай чин инсоний фазилатларига урғу беришади. Келинглар, уларнинг ўзларидан эшитайлик.\nЎлмас Жамол, шоир, «Дўстлик» ордени соҳиби:\n-Ўз фикрида устувор йигит\n…Ҳабиб (илоҳо охирати обод бўлсин) саводи баланд, дунёқараши ҳавас қилса арзийдиган, қалами ўткир, тўғрисўз журналист эди. Адолатсизлик, ноҳақликни кўра олмас, ўз фикр-андишасини қаттиқ туриб ҳимоя қила оладиган, шу билан бирга, ҳамкорларининг ҳам қарашларига эътиборли йигит эди. Менимча, «гап келганда отангни ҳам аяма», «бошингга қилич келса ҳам тўғри сўзла», деган халқ мақоллари худди унинг учун айтилгандай эди. Баъзида бош муҳаррир билан ҳам шартлашиб қоларди. Аммо муомала одобидан чиқмас, ҳар қандай вазиятда ҳам ахлоқ меъёрига риоя қилар, баҳс маданиятини унутмасди. Ҳабиб ҳеч кимга ҳасад қилмас, яхшиларга ҳавас билан боқарди, энг муҳими, одамгарчиликни улуғлар ва энг аввало, унга ўзи жуда-жуда амал қиларди.\nВалижон Ҳакимов, ён қўшни:\n-Яхши уйдан яхши тутун чиқади\nМен Ҳабибуллонинг оиласини яхши биламан. Дадаси Йигитали ака кўп вақтлар колхозда ҳисобчи бўлиб ишлаган. Бизнинг уйимиз шундайгина колхоз идораси олдида бўлганлиги учун у кишини тез-тез учратиб турардим. Қолаверса, Йигитали ака гулларга меҳр қўйган, табиатни севувчи инсон эди. Ишдан бўш вақтлари ҳовлиларида турфа гуллар ўстириш билан шуғулланар, уларни бозорга олиб чиқиб сотарди. Мен ҳам гулчилик билан машғул бўлганим боис, у киши билан ака-укадек бўлиб қолгандик.\nЙигитали ака ҳисоб-китоб ишларида жуда ҳалолу пок, кишилар ҳақидан қўрқадиган инсон эди. Иш жараёнида бирор колхозчининг у кишидан норози бўлганлигини, ҳатто эшитмаганман.\nМенимча, оиладаги ростгўйлик, адолатпарварлик, ишчанлик ва покизалик каби олий хислатлар Ҳабибуллонинг тарбиясида ўз ифодасини топганди. Ахир, халқимиз «яхши уйдан яхши тутун чиқади», деб бежизга айтмаган-ку.\nРеспубликада хизмат кўрсатган журналист:\n-Муросасиз журналист эди\nҲабибулло Ботиров менинг энг яхши шогирдларимдан бири эди. У ўтган асрнинг 60-йиллари охирида олийгоҳни Тошкентда битириб, бизга – «Совет Тожикистони»га ишга келди. Сиёсий жиҳатдан пишиқ, қалами ўткир, ишчан, тезкор, ҳар бир нарсага жиддий боқадиган йигит эди. Ўша пайтлар мен редакциянинг саноат ва транспорт бўлимини бошқарардим. Ҳабибулло шу бўлимда ўз фаолиятини бошлади.\nУ ёш журналист сифатида долзарб мавзуларни топар ва уларни қиёмига етказиб, газеталарга етказа оларди ҳам. Ҳабибулло ўз мақолаларида республика аҳамиятига эга бўлган муаммоли масалаларга қўл урар ва уларни ҳал этиш йўллари ҳақида ўз қарашларини ҳам баён қила оларди.\nҲабибулло ҳаётда учраб турадиган айрим нуқсонларга бефарқ қарай олмасди. Лекин унинг танқиди заҳарли эмас, балки даволовчи, хатолардан қутулиш йўлларини кўрсатувчи танқид эди. У танқид қилинаётган кишининг иззат-нафсига тегмас, обрўйини тўкишга ҳаракат қилмас, худди бир дўст мисол камчилигини кўрсатарди, холос. Шу боисдан бўлса керак, Ҳабибулло қалами тиғига учраган кишилар, кўп ўтмай у билан ака-укадай бўлиб кетишарди. Шу борада бир мисол:\n…Курортга борган киши дам олиб, саломатлигини тиклайди. Янги-янги дўстлар орттиради.\nКурортга ҳордиқ чиқаргани бордим. Орадан икки-уч кун ўтгач, дам олувчилардан икки нафари мени ошга таклиф қилди. Йўқ, дея олмадим. Одамнинг кўнгли нозик. Овқатдан кейин чойлашиб ўтиргандик, ҳалиги янги танишлардан бири менинг иш жойимни сўраб қолди.\nМен «Совет Тожикистони» газетасида ишлашимни айтдим.\n-Ие, - деди суҳбатдошим ҳайратланиб, - бўлмаса, Ҳабибуллони танир экансиз-да?\n-Таниганда ҳам қандоқ, у менинг шогирдим бўлади, - дедим фахрланиб.\n-Лекин ўзи ҳам олийжаноб йигит экан-да, катта газетада ишлашига қарамай, манманликни билмайдиган, маданиятли, аччиқ сўзини ҳам ширин тил билан тушунтирадиган йигит экан. Бир марта колхозимизда бўлди, аҳвол билан танишди, вазиятимиз ноқулайроқ эди, фикрларини айтди. Биз уларни тугатиш пайидан бўлдик. Энг қизиғи шуки, шу воқеадан кейин биз у билан яқин дўсту биродар бўлиб қолдик. Гап танқидни тушуниш, уни мардларча тан олишда, танқид қилган кишидан ранжимасликда, - деди суҳбатдошим – Куйбишев (ҳозирги А.Жомий) ноҳиясидаги колхозлардан бирининг раиси.\nОрадан бир-икки йил ўтгач, Ҳабибуллонинг хонадонида катта тўй бўлди. Мен ана шу тўйда – ўша курортда бирга ошхўрлик қилган кишиларни учратиб, уларнинг гапларига яна бир бор ишонч ҳосил қилдим.\nМазкур мақолани тайёрлаш жараёнида мен фақат Ҳабибулло билан бирга ишлаган отахон газетачилар билан эмас, балки ёшликдаги бирга ўсган, бир партада ўтириб сабоқ олган ва кейинчалик ҳар ой, ҳар ойда учрашиб, дардлашиб, сирлашиб, ошхўрлик қилиб юрадиган энг яқин дўстлари – таниқли учувчи К. Умаров, маориф соҳаси фахрийси И.Давлатов, собиқ пахтакор, илғор бригадир, бир неча орден ва медаллар соҳиби А.Адимов билан ҳам суҳбатлашдим. Уларнинг ҳар биридан Ҳабибулло ҳақида фикрларини сўраганимда, худди бир-бирлари билан келишиб олишгандай – яхши, ахлоқ-одобли, кишилар ҳурматини жойига қўядиган, бировни бекорга хафа қилмайдиган, лекин ҳақ сўзни устувор туриб ҳимоя қиладиган, йиқилганларни кўтариб турғизадиган йигит эди, дейишди.\nШу ўринда мен ҳам юқорида айтилган фикрлар тасдиғи сифатида «Халқ овози» газетасининг 1992 йил 2 июл сонида босилган ва Ҳабибулло Ботиров қаламига мансуб «Хотиралар дафтаридан» рукни остида берилган «Оғзимизда талқон бор эди (бир шеър тарихи)» мақоладан айрим парчалар келтиришни ўринли деб билдим:\n- «Аввало ўша шеър – «Пистафуруш чол»нинг юзага келишидан олдинги бир қуюшқондан чиққан воқеа хусусида, - дея бошланади мазкур мақола. –Коммунистик идеология бутун фронт бўйлаб ҳужумга ўтган саксонинчи йил бошларида рўзномамизнинг муҳаррири, кўплаб журналистларнинг устози, ёзувчи Ҳожи Содиқ Тожикистон Компартияси Марказий комитетидаги айрим раҳбарлар «диди»га ўтирмай қолиб, нафақага узатилди. Муҳарриримизнинг энг катта «хатоси» Марказқўмнинг мафкура бўйича котиби ва бошқа масъул ходимларига ўзининг республика зиёлилари ўртасида пок инсоний фазилатлари билан қозонган обрў-эътибори ила «юк» бўлаётгани эди. Бундан ташқари, Ҳ.Содиқ устидан Марказқўмга бирин-кетин бир хил мазмунда «юмалоқ» хатлар тушаверди.\n…Тўғри, устоз ҳам ўз даврининг одами, партия номенклатурасидаги раҳбарлардан эди. Албатта, у даврларда ҳозиргидек ошкоралик ҳам, ўнгу сўлга қарамай ёзишу гапиришлар йўқ эди. Аммо ўз обрўйини тўккан партия ходими-ю, ишини дуруст йўлга қўймаган райком аппаратини танқид қилишдан чўчимас эдик. Чунки муҳарриримиз ёнимизни олишини яхши билардик. Газетада ўша пайтлар ҳар ҳафтада, мана, қарийб 12 йилдан бери йўқолиб кетган 1-2та фелетон чиқарди. Албатта, танқидга учраганлар судга, ўша пайтда суддан ҳам кучлироқ Марказқўмга шикоят қилишарди, турли найранглар ишлатишиб, журналистдан ўч олишга интилишарди. Лекин Ҳожи аканинг принципиаллиги, обрўси бизга нажот берарди.\nХуллас, амалпараст номенклатура мақсадига эришди. «Ўз» одамларини муҳаррир этиб тайинлашди… Партия ҳукумати мафиясининг кучлилигига ўшанда чиндан ҳам қойил қолганмиз. Ахир, ҳеч ким ўйламаган ва ҳатто хаёлининг бир чеккасига келтирмаган кишини Ҳожи Содиқ ўрнига келтириб қўйгандилар. Ҳолбуки, бундан сал олдинроқ шу кишини ишдан олиш масаласи тўғрисида коллективда гап бўлган, аммо устознинг одамгарчилиги яна устун келганди.\nЯнги бошлиқ ким қандай эканлигини яхши биларди. Аввало, эски раҳбарга яқин одамларнинг шохини эгиб олди. Сўнг шоирларга осилди. Жамшиднинг ўша пайтлардаги куни қурсин. Мана энди ўша кунларни эсга оляпмиз. У пайтлар бировнинг ёнини олиш, биров учун жон куйдириш ўта хавфли эди. Камина ҳам Жамшиднинг «ДПСИ» «Новости» (матбуот агентлиги)дан қилган таржимаси боис муҳаррир ва Марказқўм идеология бўлими мудири биринчи ўринбосари ғазабига дучор бўлибгина қолмай, балки миллатчини ҳимоя қилган кишига айланган эдим.\n…Ўшанда қаҳрга учраб юрганда, Жамшид шу шеъри («Пистафуруш чол»)ни газетага бермоқчи бўлди. Анчадан бери газетамизда бирорта шеъри чоп қилинмаган, қалам ҳақи олмас, моддий жиҳатдан қийналиб юрарди. Уй-жойи йўқлигидан беш боласи билан ҳужрама-ҳужра кўчиб юрганини ҳамма билса-да, қўлимиз калта эди.\nХулласи калом, шу шеърини чиқаришга шундай иштиёқманд эдики, мабодо уни шундайгина муҳаррир кўрса, Жамшидни ишдан ҳайдаши турган гап эди. Хайрият, шеърини бўлим мудири ҳам ўтказмади. Шеърини мен ҳам ўқиб чиқдим-да, «идеологик ҳушёрлигим» тутиб кетди: Шеърга эътироф тариқасида «чет элда кўрганим, деб қўйишини маслаҳат бердим. Аввалига шунчаки шўхлик учун айтилган гап бўлди-ю, шеър чоп этилди. Жамшид умрида хорижда бўлмаганини ва шунчаки Партия марказий қўмитаси ва уларнинг газетадаги ноиби – муҳаррири кўзини шамғалат қилиш учун эканлигини ҳамма биларди. Оғзимизда талқон бор эди. Ахир, билмас эдикми, кўчаларда ҳар қадамда ночорликдан писта сотиб ўтирган чол ёки кампир борлигини? Билмас эдикми, боласини бағрига босиб, гадойлик қилиб юрган оналарни? Кўрмас эдикми? Албатта, бундайлар фақат хорижда мавжудлигини тан олишимиз ва ўз воқелигимизга тил теккизмаслигимиз керак эди.\nБуниси ҳам майлику-я, шу шеър, яъни «Пистафуруш чол» чет элда кўрганим деган эътироф билан 1985 йилда Тошкентдаги «Ёш гвардия» нашриётида чиқарилган «Олтин беланчак»да чоп қилинди. Ҳамма жойда ҳам ўша вақт муҳаррирлар хўрозга ўхшаб, бир хил қичқиришар эди.\nГазета тахламларини кўздан кечирар эканмиз, дўстимиз Ҳабибулло Ботировнинг «Ён дафтардаги ёзувлар»и ҳам диққатимизни ўзига тортди ва уларни сиз, азиз газетхонлар билан ўртоқлашишни мақбул деб топдик.\nҲабибулло Ботировнинг ён дафтаридаги ёзувлар\nКўнгил деразаларини очиб ташланг, янгиланиш, покланиш шабадаси димиққан фикрларни тозаласин.\nҲозир ҳамма танқидга кўникиб қолибди. Мақтовга қандайдир ҳайрат билан қарашади: бекорга таърифламайдилар-ов…\nЎтмишни қоралаш мумкин, жамиятни, умуман партияни танқид қилишга йўл очиқ. Қани, конкрет бир шахсга тегиб кўринг-чи?\nБолалигимни кўраман болаларимда. Болаларим кўрар болалигини болаларида. Шундай ўтар дунё кексаймай.\nБаъзи кимсаларнинг ўз умрини эмас, амали умрини узайтириш учун қилган ҳаракатларидан ёқа ушлайман.\nОдамнинг тубан кетишини йиллар давомида кузатасан. Шунинг учун одамга баҳо беришда шошилмаслик керак экан.\nБир ўрта-миёна лавозимда ишлаб юрувчи ходим фалакнинг гардиши билан (аслида тоғалари ёрдамида) каттароқ амалга минди-ю, ўзининг ўрнига ҳамтовоғини қўйиб кетди.\n- Энди сен ҳам кичик одам эмассан, дўппи кийиб юриш ярашмайди, - деб насиҳат қилди у.\nБеруний айтибди: - Сиз менга болаларингизни, ёшларингизни кўрсатингиз, юртингиз келажаги қандай бўлишини айтиб бераман.\nБеруний ҳазратлари тирик бўлганларида, ёшларимизни кўрсатишдан ор қилмас эдик.\nСўқир кўздан ёш чиқмайди, лекин сўқир қалбдан алҳазар!\nҚаҳри қаттиқ одамлар ўзгалар андуҳига чидаш бера олмайди. Бу ожизликми?\nИнсон меҳнатдагина эмас, шуҳратда ҳам синалади.\nТожикистон Ёзувчилар иттифоқининг С. Айний номидаги мукофоти лауреати.\nP.S. мазкур мақола атоқли шоир Ўлмас Жамол ҳаётлик даврида тайёрланган эди. Айрим техник сабабларга кўра, мазкур мақола кечроқ эълон қилинмоқда.\nБугун: 16-07-2020 22:15:17


22 январь, 16:06\n“Манчестер Юнайтед” мутасаддилари “Барселона”га бош оғриқ бўлаётган Усмон Дембелега иш беришга тайёр эканини маълум қилди. Бироқ манчестерликлар каталонияликларга бир пайтлар 135 миллион еврога тушган юлдузни текинга олмоқчи бўляпти.\nДембеленинг “Барса” билан шартномаси ёзда якунланади ва у янги битим тузмайди. МЮ хўжайинлари “Барселона” ярим йил учун пул олмасдан Дембелени қўйиб юборишига эришмоқчи.\nБунинг учун “Барселона” футболчига “La carta de libertad”, деган махсус ҳужжат тақдим қилиши керак. Мана шу ҳужжат ўйинчига муддатидан олдин клубни тарк этиш ҳуқуқини беради. Қолаверса, бу шартномани муддатидан олдин бекор қилиш ҳисобланмайди ва каталонияликлар Усмоннинг кетиши учун компенсация тўлашдан озод бўлади.\n31 январгача Усмон Дембелени сотиб юборишга қарор қилган “Барселона” ҳозирча бу таклифга муносабат билдирмади.


Электр ҳисоблагичи куйганидан "куйган" фуқаро "Адолат" қабулхонаси"дан адолат топди | Ўзбекистон "Адолат" социал-демократик партияси\n2 Ноябрь, 16:31 • Адолат қабулхонаси, Наманган вилояти, Янгиликлар • 375 марта кўрилди • Комментариев к записи Электр ҳисоблагичи куйганидан “куйган” фуқаро “Адолат” қабулхонаси”дан адолат топди нет\nХалқ билан мулоқот ва инсон манфаатлари йилида мамлакатимизда катта ишлар амалга оширилмоқда. Аҳоли билан доимий мулоқот қилиб, одамларни ташвишга солаётган ҳаётий муаммоларнинг ҳал этилаётганлиги муҳим аҳамиятга эга бўлмоқда. Бунда Президентнинг виртуал қабулхонаси ва барча ҳудудларда Халқ қабулхоналари ташкил этилгани, жойларда ўтказилаётган сайёр қабуллар, давлат органлари раҳбарларининг маҳаллий Кенгашларда ҳисобот бериши бўйича жорий этилган мутлақо янги тизим ўзининг ижобий самарасини бермоқда.\nАйни пайтда бошқа сиёсий партиялар қатори Ўзбекистон “Адолат” СДП ҳам жойларда ташкил этилган “Адолат” қабулхоналари” кўмагида бу эзгу ишга ўзининг салмоқли ҳиссасини қўшмоқда. Масалан, Наманган вилоятининг шаҳар ва барча туманларда халқ билан мулоқотнинг бу самарали усули йўлга қўйилганлигини кўриш мумкин. Партия вилоят кенгашидан маълум қилишларича, ўзларини ўйлантираётган муаммоларни бартараф этиб, дарду-ташвишлардан қутулиш, орзу-умидларини рўёбга чиқариш йўлида мурожаат этаётган фуқаролар сони ортиб бораётгани диққатга сазовордир. Бу эса ўз навбатида одамларнинг қабулхоналаримизга бўлган ишончи ортиб бораётганлигини ҳам кўрсатади.\nЯқинда Чуст туман партия кенгашидаги “Адолат” қабулхонаси”га “Камарсада” маҳалласида яшовчи фуқаро Г. Ибрагимжоновадан мурожаат келиб тушди. Маълум бўлишича, бу аёл ҳисобчи ихтисоси бўйича ўрта махсус маълумотга эга, бироқ анча вақтдан бери ўзига мос иш топа олмаётган экан. Партия туман кенгаши раиси С. Аҳмедов халқ депутатлари туман кенгаши депутати Ш. Мадолимов билан биргаликда масалани ўрганиб, туман ҳокимлиги мутахассислари, бир қатор корхона ва ташкилотларнинг раҳбарлари билан мулоқотлар ўтказди. Ниҳоят, янги ташкил этилган “Тоза ҳудуд” давлат унитар корхонасида бош ҳисобчи лавозими бўш эканлиги аниқланди. Иш қидираётган фуқаронинг малакаси синовдан ўтказилганда, яхши баҳоланди. Унинг ўзига ҳам бўлажак иши, корхонадаги шарт-шароитлар маъқул тушди.\nПоп туманидаги “Адолат” қабулхонаси”га мурожаат қилган фуқаро Д. Хўжаева эса ўз мурожаатида кўпчиликни ўйлантираётган муаммони ўртага ташлаган. У ўзи яшайдиган “Ипак йўли” маҳалласидаги Бобур кўчасига туташган ички йўлларнинг ҳолати яхши эмаслигини, бу эса транспорт воситаларига ҳам, аҳолига ҳам қийинчилик туғдираётганини билдирган. Фаоллар иштирокида ўтказилган ўрганиш бу фикрни тасдиқлади. Шунинг учун туман йўллардан фойдаланиш унитар корхонаси раҳбарига хат йўлланди. Дастлабки маълумотларга қараганда, йўлсозлар муаммони ҳал этиш устида иш олиб бормоқдалар. Партия туман кенгаши фаоллари масаланинг ижроси устидан назорат ўрнатдилар.\nЯна бир мурожаат эса партиянинг вилоят кенгашида очилган “Адолат” қабулхонаси”га келиб тушди. Унда Уйчи туманидаги “Исломобод” маҳалласи, Янгиобод кўчасида яшовчи А. Муродов туман электр тармоқлари корхонаси ходимларининг нотўғри хатти-ҳаракатларидан шикоят қилганди. Бу иш билан вилоят кенгашининг масъул ходими Ш. Маҳмуджонов шуғулланди.\nМаълум бўлишича, фуқаро хонадонидаги электр ҳисоблагич куйиб, ишдан чиққан. Электр тармоқ ходимлари эса бунинг учун ўз ваколатларини суиистеъмол қилиб, 1 миллион 143 минг 326 сўм жарима солишган. Қабулхона орқали тайёрланган хат вилоят электр тармоқлари корхонасига юборилди. Мутахассислар ўтказган текширувдан сўнг жарима нотўғри қўлланилганлиги, фуқаро фақат фойдаланган электр қуввати учун ҳақ тўлаши кераклиги ҳамда ҳисоблагични ўз ҳисобилан бошқа ўрнатиши зарурлиги тўғрисида адолатли қарорга келинди.\nЭлектр ҳисоблагичи куйганидан “куйган” фуқаро “Адолат” қабулхонаси”дан адолат топди was last modified: Ноябрь 3rd, 2017 by matbuot\n« Давлат бюджети ижроси муҳокамасида ижтимоий соҳа устувор “Темурбеклар мактаби”га саёҳат »


Ўқотар қуроли билан мақтанган фуқаро 12 суткага қамалди (видео) — Sof.uz\nЖАҲОН 6,885,120 3,375,553 399,003\nЎқотар қуроли билан мақтанган фуқаро 12 суткага қамалди (видео)\n17.04 08:54 845 Ўзбекистон\nСамарқандда ўқотар қуроли билан мақтанган фуқаро 12 суткага қамалди. Бу ҳақда “Дарё”га Самарқанд шаҳар маъмурий суди раиси Ориф Пардаев маълум қилмоқда.\nИжтимоий тармоқларда қурол кўтарган самарқандлик фуқаронинг видеоси тарқалди. Видеода фуқаро машинасидан ўқотар қуроли — пистолетини олиб, отиб ҳам кўрсатади.\nАниқланишича, видеодаги шахс Самарқанд шаҳрида яшовчи А.Р. бўлиб, қўлидаги ўқотар қуроли “МР-654К” пистолети бўлган. Видео икки йил илгари суратга олинган. Аммо ижтимоий тармоқларга бугун қўйилган. Фуқаро видеодаги хатти-ҳаракатига изоҳ сўраб борган ИИБ ходимларига бўйсунмай, уларнинг қонуний талабига қарши чиққан.\nУшбу ҳолат Самарқанд шаҳар Маъмурий суди томонидан 16 апрель, пайшанба куни, кўриб чиқилган. Ва фуқаро Маъмурий жавобгарлик тўғрисидаги кодекснинг 194-моддаси 1-қисми (Ички ишлар органлари ходимининг қонуний талабларини бажармаслик) ва 195-моддаси (Ички ишлар органлари ходимларининг ўз хизмат бурчларини бажаришларига қаршилик кўрсатиш) билан айбли деб топилиб, 12 сутка маъмурий қамоқ жазоси тайинланган.\nСамарқанд Маъмурий жавобгарлик ўқотар қурол\n3.06 21:55 10317\n4.06 09:30 3287\n4.06 18:00 2853\n5.06 11:04 2641\nБугун, 12:42 2571\n1.06 09:06 373 Ўзбекистон\n29.05 10:01 140 Ўзбекистон\nСамарқандда ўғрилар фуқаронинг уйидан катта миқдордаги пулларни ўғирлаб кетишди\n27.05 12:23 729 Ўзбекистон


ИИМ: комендант соати вақтида тартиб бузганлар огоҳлантирилди · Ынтымак Media\nИИМ: комендант соати вақтида тартиб бузганлар огоҳлантирилди\nСаломатликЯнгиликларЖамиятКуннинг муҳим воқеалари\nМамлакат ҳудудидаги фавқулодда ҳолат киритилган Бишкек шаҳри, Ўш областининг Новқат, Қорасув районлари, Ўш шаҳри, Жалолобод областининг Сузоқ райони ҳамда Жалолобод шаҳар ҳудудларида комендант соати вақтида тартибни бузганлар қайд этилди.\nИИМнинг матбуот хизмати маълумотига кўра, республика бўйича комендант соати талаблари ва огоҳлантиришларига қарамасдан унга риоя қилмагани учун ички ишлар органларининг бўлимларига 320 киши олиб борилиб, 9та автомашина тўхтатилди.\nБишкек шаҳри бўйича – 193,\nЎш шаҳрида – 25,\nЖалолобод шаҳрида – 10,\nСузоқ райони бўйича – 26,\nНовқат районида – 1,\nҚорасув районида – 55.\nУларнинг ҳаммасига комендант соати талаблари ҳамда қоидаларини бузгани тўғрисида тушунтиришлар берилиб, иккинча маротаба қайтармасликларини огоҳлантиришди. Қўлга олинганларни комендант соати тугаши билан қўйиб юборишди.\n“Фавқулодда ҳолат тўғрисида” Қирғизистон Республикаси Конституцияси қонунининг 28-моддасига биноан, тартибни бузган фуқаролар милиция ёки ҳарбий патрул томонидан комендант соат охиригача ушлаб турилади. Агар ёнида шахсини тасдиқловчи хужжатлари бўлмаса уч суткагача қамалишини яна бир маротаба огоҳлантирамиз”, – дейилган хабарда.\nИИМ фуқароларга мурожаат қилган ҳолда огоҳлантиради:\nФавқулодда ҳолат бўйича қонун талабаларини бузмаслик ва зарурат туғилмаганда уйдан чиқмаслик.\nИжтимоий тармоқлар орқали ёлғон хабарларни тарқатмасликка чақиради.\n6-апрель: Ўш областида моддий резервдан 680 тонна ун бепул тарқатилди ВИДЕО\nЎш областида икки киши коронавирус сабабли оламдан ўтди\n4-апрель: вирус юқтирган янги 14 ҳолат қайд этилди\nҚирғизистонда 9 нафар тиббиёт ходими коронавирус юқтириб олди. Видео\nЎлкада яна 4 кишида коронавирус аниқланди\nҚирғизистонда COVID-19 бўйича оммавий текширув режалаштирилмоқда\nҚишлоқдан Ўш шаҳридаги шифохонларга мурожаат қилиш учун қандай хужжатлар зарур?\nВирус юқтирган беморлар қайси дорилар билан даволанмоқда? Министрликнинг жавоби\nКоронавирус юққан тиббиёт ходими 200 минг сом олади. Вафот этса- 1 млн сом\nТиббиёт ходимларига товон пули тўлана бошлайди. Кимга қанча сом қўшилади?\nЯна 5 нафар тиббиёт ходимидан коронавирус топилди. Умумий сон 39тага етди\nНовқатда коронавирус юқтирган яна бир бемор вафот этди\n10-апрель: 18 кишида коронавирус аниқланди\nOxfam: пандемия ярим миллиард аҳолини қашшоқлаштириши мумкин


Келаси йилнинг смартфонларини келаси ҳафтада IFA 2018 халқаро кўргазмасида кўрамиз - Terabayt.Uz\n31 августдан 5 сентябргача Германиянинг Берлин шаҳрида IFA 2018 маиший электроника маҳсулотларининг йирик кўргазмаси бўлиб ўтади. Албатта кўргазма янгиликларга бой бўлади, чунки ушбу тадбирга юқори технологиялар соҳасида жавлон ураётган дунёнинг энг илғор ишлаб чиқарувчиларидан тортиб, энди бозорга кириб келаётган компанияларгача ўз маҳсулотлари билан келишади. Ҳозирча, гигант ишлаб чиқарувчилар қандай смартфонларини кўргазмада намойиш қилишни мўлжаллаётгани ҳақида айрим маълумотларни бериб ўтамиз.\nЯқиндагина японияликлар Xperia XZ2 ва XZ2 Compact моделларини намойиш қилганди. Бироқ уларнинг релизи журналистлар ва истеъмолчиларнинг эътиборини унчалик қозона олмади. Кейин XZ2 Premium пайдо бўлди. Буниси ҳақиқатан ҳам кучли аппарат, аммо ишлаб чиқарувчи қурилманинг нархини ҳаддан зиёд ошириб юборган. Масалан, Россияда у 80 минг минг рубл туради. Бу ҳатто охирги iPhone’дан ҳам қиммат.\nАйрим инсайдерларнинг ишонч билан таъкидлашича, Sony хатосини тўғрилашга ва линейкасининг давомини IFA 2018 кўргазмасида намойиш қилишга бел боғлаган. Бундан шундай хулосага келиш мумкинки, август ойи охирида биз эҳтимол Xperia XZ3 ва унинг «укаси» XZ3 Compact’нинг дийдори билан танишамиз.\nЎҚИНГ:CES 2018: Sony "ўткир кўз" Xperia'ларни тақдим қилди\nҚай даражада кучли: XZ3 5,7-дюймли Full HD+ (1080×2160 точек) форматли экран билан таъминланади, Snapdragon 845 ва 6 ГБ тезкор хотира флагманнинг устун томонларидан ҳисоблайди.\nОрқа панелда ишлаб чиқарувчи иккиталик камера ўрнатади, унинг формати 19 ва 12 мегапиксель. Девайснинг нархи минг доллар атрофида бўлиши кутилмоқда.\nКўплаб миш-мишлар Huawei смартфонларига ҳам тегишли бўлмоқда. Гап-сўзларга қараганда, Кўргазмада Хитойнинг мазкур компанияси янги Mate 20 флагман смартфонини намойиш қилишни кўзлаб турибди. Қурилманинг фотасурати аллақачон тармоқларда сайр қилмоқда, шундай экан унинг яқин кунларда намойиш қилинишига шубҳа йўқ.\nИнсайдерларнинг таъкидлашича, девайс улкан 6,3-дюймли формати Full HD+ бўлган экранга ва 6 Гбайт тезкор хотирага эга бўлади. Бундан ташқари, ишлаб чиқарувчилар экран остига бармоқ излари сканерини ва юзни танийдиган датчикни ўрнатиши мумкин. Қурилма 555 фунт стерлинг атрофида баҳоланмоқда. У билан яна «укаси» — Mate 20 Lite ҳам чиқиши керак.\nЎҚИНГ:23 июлдаги тақдимоти билан Huawei яна битта «инқилоб» қилмоқчи!\nҚай даражада кучли? Қурилиманинг энг қизиқ жиҳати, унинг ички камераларга эгалиги, бу камералар ўзиям, нақ учталиги. Агар P20 Pro телефонида асосий сенсорлар бир қатор жойлаштирилган бўлса, бу ерда улар квадрат шаклда жойлаштирилган (тўртинчи ячейка — бу светодиодли чақноқ).\nHuawei Mate 20 7 нанометрли технология жараёнидаги Kirin 980 базасида ишлайдиган илк қурилма бўлиши мумкин. Компания мазкур чипситни ҳам кўргазмада намойиш этса мантиқий жиҳатдан тўғри бўларди. Чунки кўргазма меҳмонлари унинг янги флагмандаги ишлаш имкониятларини ўз кўзлари билан кўрган бўларди.\nЯна нималар намойишга қўйилар экан? Жанубий Кореялик компаниялар ҳам IFA 2018 кўргазмасида ўзларининг янги техникаларини намойиш этиши тарган гап. Смартфонларга келсак, кичик эҳтимол билан LG ўзининг биттагинпа гаджетини олиб келади. Мазкур линейка IFA 2017 кўргазмасида ҳам намойиш қилинган эди. Гап LG V40 телефони ҳақида кетмоқда.\nЎҚИНГ:LG Q7: жиҳатлар флагманга хос, нарх эса оммабоп\nШунчалик зўрми? Миш-мишларга қараганда LG V40 нақ бешта камера билан жиҳозланиши мумкин. Учта камера асосий ва иккитаси олд камера бўлади. Охиргиси нафақат фотосурат яратишга, балки юзни таниш тизимига ҳам эга бўлади.\nҚурилма ҳақида бошқа хабарлар ҳозирча берилмаяпти. Фақат бир нарса маълум: телефон қиммат Snapdragon 845 процессори билан таъминланади. Қурилманинг ташқи кўриниши эса LG G7 дизайнидан унчалик фарқ қилмайди.\nHTC компанияси ҳам кўргазмада фанатларини янги U12 Life билан хурсанд қилмоқчи.\nНимаси зўр? Келинг, гапни чўзмасдан янги қурилманинг имкониятларига ўтиб қўя қолайлик: Формати 6-дюймли 2160×1080 экрани билан таъминланган. Девайснинг ишлаши учун Snapdragon 636 ва 4 Гбайт тезкор хотира жавоб беради. Ички хотира сиғими 64 Гбайт бўлиб, microSD-карточкаси ёрдамида уни ошириш имконияти ҳам мавжуд. Бундан ташқари, қурилма 16 ҳамда 5 мегапикселли иккиталик камерага ҳам эга бўлади.\nЯна шу нарса ҳам маълумки, смартфон эскирган ОС Android 8.1’ да ишлайди. Нима учун айнан ушбу операцион тизим – тушуниш қийин. Эҳтимол, уни релиздан кейиноқ «тўққизлик» гача янгиламоқчидир. Нима бўлганда ҳам кутамиз.\nШундай йирик халқаро кўргазма бўладию, хитойлик гигант ZTE компанияси иштирок этмай қоладими? Америкада бироз "чарчаган" ZTE Европада ҳали нимага қодирлигини кўрсатмоқчи. Кўргазма иштирокчилари компаниянинг Axon 9 ва Axon 9 Pro смартфонларини кўриб ҳайратини яшира олмаса керак. Қолаверса компания аллақачон янги қурилмаларининг расмий тизерини чиқарган.\nҚанчалик кучли? Нашр қилинган фотосуратга ишонадиган бўлсак, янги қурилма якка қошли бўлиши кутилмоқда (iPhone X’дан қаери кам). Бундан ташқари, иккала телефон ҳам иккиталик асосий камера ҳамда бармоқ излари сканери билан таъминланади, улар орқа панелда жойлашади. Инсайдерлар Snapdragon 845 чипи ҳақида ҳам маълумот беришди.\nАфсуски, дунё юзини кўраётган ушбу моделлар ҳақидаги бор маълумот ҳозирча шулар. Катта эҳтимол билан, қолган жиҳатлари ҳақида Axon 9 ва Axon 9 Pro’нинг тақдимотида билиб оламиз. Жуда оз вақт қолди.\nХитойнинг яна бир машҳур бренди ўзини кўрсатмоқчи. Шундай гаплар юрибдики, Motorola ҳам фанатларини янги қурилмаси билан хурсанд қилишга шайланган. Хурсандчилик мазкур кўргазмада уюштирилади. Тармоқларда тоза Android’да ишлайдиган Motorola One смартфонининг тақдимоти ҳақида гап-сўзлар тарқалган.\nЎҚИНГ:Motorola’дан янги смартфон: қандай ном олади?\nНимаси билан мақтана олади? GeekBench бенчмарк натижалари кўрсатишича, қурилмага Snapdragon 625 ва 4 ГБ тезкор хотира ўрнатилади. Тест вақтида янги қурилма Android 8.1 бошқаруви остида ишлади, аммо релизгача унга янада янгироқ операцион версия ўрнатилиши мумкин.\nМухтасар қилиб айтганда, Motorola IFA 2018 кўргазмасида ўзининг One Power деб ном берилган янада кучли девайсини ҳам намойиш этади. Аммо, ушбу қурилма ҳақида ҳеч қандай маълумот йўқ, аммо августнинг сўнгги санасигача бирор бир маълумот пайдо бўлиши кутилмоқда.\n#IFA 2018 кўргазмаси #Берлин #Германия


Қиёмат аломатлари: Хотима\nBy Зубайр Исмоил on 09/07/2019 МАҚОЛАЛАР ҚИЁМАТ АЛОМАТЛАРИ\nНеъмати ила амаллар ниҳоясига етадиган, чиройли хотима топадиган Аллоҳга ҳамду санолар бўлсин. Анбиёлар хотами бўлмиш Пайғамбаримиз Муҳаммад саллаллоҳу алайҳи ва салламга, у кишининг барча саҳобаларига, тобеинларга ва қиёматга қадар уларга яхшилик билан эргашган зотларга Аллоҳнинг салавоту саломлари бўлсин.\nАллоҳнинг мадади ва тавфиқи ила ушбу рисолани ниҳоясига етказдим. Бу ишни амалга ошириш учун бор кучимни сарфладим. Ўзим учун жуда кўп фойдалар олдим, яхши натижаларга эришдим. Буларнинг бари ақида, тафсир, ҳадис, таржимаи ҳол ва яна бошқа турли-туман мавзуларда ёзилган талай китобларнинг мазкур рисолага алоқадор қисмларини ўқишим асносида ҳосил бўлди.\nШундай қилиб, эришганим энг муҳим хулоса ва фойдаларни қуйидаги нуқталарда қисқача баён этиш мумкин:\nДарҳақиқат, қиёмат аломатлари мавзусида изланиш ва тадқиқотлар олиб бориш, ўрганиш ва ўргатиш ҳозирда катта аҳамият касб этган ишлардандир. Чунки одамлар дунёга берилиб, унинг ортидан қувишга ўтиб кетиши туфайли уларнинг кўплари охират ҳаётини, унга тайёргарлик кўриш кераклигини унутиб қўйишди. Бинобарин, қиёмат аломатлари ҳақида изланиш, ўрганиш ва кейин уни одамларга тақдим этиш қалблардаги иймонни кучайтиради, одамларни кўпроқ солиҳ амаллар қилиб қолишга, охират ҳовлисига бўладиган сафар учун тайёргарлик кўришга ундайди.\nҒайб ишларига иймон келтириш жуда муҳим, унинг Исломдаги ўрни беқиёс ва у тақводор мўминлар сифатидир. Ким ўзидан келиб чиқиб ғайб ишларидан бирон нарсани билишни даъво қилса, адашади, залолатга кетади, ғайбни билиш фақат Аллоҳ таборака ва таолога хос эканини баён қилган Аллоҳнинг хабарини, Китобу суннат далилларини ёлғонга чиқарган бўлади.\nҲар бир мусулмон Пайғамбаримиз саллаллоҳу алайҳи ва салламга итоат этиши, қадамба-қадам эргашиши, у зотнинг йўлларида юриши, буйруқ ва қайтариқларига тескари иш тутмаслиги вожиб бўлади. Зеро, Аллоҳ субҳонаҳу ва таолога ибодат қилиш ҳар кимнинг ўз ҳавойи нафси ва ўй-фикрларига ташлаб қўйилмаган. Балки ибодат фақат Набий саллаллоҳу алайҳи ва саллам умматларига кўрсатган йўлга, таълимотларга эргашиш билан амалга ошади.\nҚиёмат аломатлари борасида ёзилган баъзи мустақил манбаларни кўздан кечириш асносида маълум бўладики, бу мавзуда мустақил китоблар яратишга анча эрта, китоблар ёзиш ҳаракати бошланган даврлардаёқ қўл урилган.\nҚиёматнинг кичик аломатларидан кўплари чиқиб бўлди, чиқмаганлари жуда кам қолди.\nҚиёмат аломатлари ҳақида Расулуллоҳ саллаллоҳу алайҳи ва салламдан собит бўлган ҳадислар ва хабарларга, улар хоҳ «мутавотир», хоҳ «оҳод» бўлсин, барчасига бирдек иймон келтириш вожиб бўлади.\n«Қиёмат аломатлари» деганда қиёматдан аввал чиқадиган белги-аломатлар тушунилади. Бу аломатлар улардан баъзиларининг ҳаром ёки ножоиз бўлишига далолат қилмайди. Балки бирор аломатнинг содир бўлиши қиёматга оз муддат қолганига, қойим бўлиши яқинлашганига далолат қилади, холос. Жумладан, Расулуллоҳ саллаллоҳу алайҳи ва салламнинг пайғамбар этиб юборилишлари қиёматнинг кичик аломатларидандир. Шу билан бирга, бу ҳодиса одамзот учун нур ва яхшилик ҳамдир.\nҲижоздан чиқиб, Бусродаги туялар бўйнини ёритган олов қиёматнинг зоҳир бўлган ва ўтиб кетган кичик аломатларидандир. Одамларни маҳшаргоҳга ҳайдайдиган, улар билан кундузи бирга ухлаб, кечаси ҳам бирга тунайдиган олов эса қиёматнинг ҳали келмаган катта аломатларидандир.\nҚиёматнинг чиқиб бўлган ва ўтиб кетган аломатлари Расулуллоҳ саллаллоҳу алайҳи ва саллам қандай хабар берган бўлсалар, шундай содир бўлгани учун у зотнинг мўъжизаларидан саналади.\nПайғамбарлик даъво қиладиган, одамлар ўртасига фитна соладиган каззоб дажжолларнинг аксари узоқ ва яқин ўтмишда чиқиб бўлди. Бу каби чиқишлар то ёлғончи Масиҳ Дажжол чиққунига қадар давом этаверади.\nҚиёматнинг катта аломатлари чиқадиган бўлса, худди маржон шодаси узилиб, доналари бирин-кетин тўкилиб тушгани каби, бир-бирига уланиб кетади.\nИбн Сайёд масаласида айтилган икки фикрдан тўғрироғига кўра, у майда дажжоллардан бири бўлиб, охирзамонда чиқадиган катта Дажжол эмасдир.\nИсо ибн Марям алайҳиссалом тушганида Дажжолни қатл этади, хочни синдиради, тўнғизни ўлдиради, Пайғамбаримиз Муҳаммад саллаллоҳу алайҳи ва саллам шариатлари билан ҳукм юритади.\nҚуёшнинг кунботардан чиқиши юқори олам ҳолатининг ўзгарганини билдирувчи катта аломатларнинг биринчиси бўлиб, унинг чиқиши билан тавба эшиги қулфланади.\nҚиёматнинг катта аломатларининг энг сўнггиси одамларни маҳшаргоҳга тўплайдиган оловнинг чиқиши бўлиб, ундан кейин қиёмат қойим бўлади.\nУшбу рисолани ниҳоясига етказишимда, уни мана шу кўринишда тақдим этишимда менга мададкор бўлган Аллоҳ таолога ҳамду сано айтаман, шукримни Ўзигагина изҳор қиламан. Умид қиламанки, уни чиройли суратда тақдим этишга, энг муҳим тарафларини етарли даражада очиб беришга муваффақ қилиндим. Инсон қилган ишида хатога йўл қўйиши табиий бўлиб, комиллик якка Аллоҳга хосдир.\nАлбатта, шу ўринда камчиликка йўл қўювчи, қусурли эканимни эътироф этаман. Ушбу изланишимда зикр қилганим ва ўқувчиларга тақдим этганим маълумотлар орасида ҳақ ва тўғрилари бўлса, буларнинг барчаси ёлғиз Аллоҳнинг фазлу марҳаматидандир. Аввалу охирда Ўзига ҳамду сано айтаман. Агар улар орасида хато-камчилик ўтган бўлса, бу ўзим ва шайтон сабаблидир. Бунинг учун Аллоҳдан мағфират сўрайман, Ўзига тавба қиламан.\nСўзим ниҳоясида Аллоҳ таборака ва таолодан сўз ва амалларимизда холислик насиб этишини, Ўзининг Китоби ва Пайғамбари саллаллоҳу алайҳи ва салламнинг суннатларига уммат салафлари каби бидъат ва ҳавойи нафсдан пок ҳолатда эргашувчилардан қилишини, қадамларимиз ҳавойи нафс сирпанчиқларида тойилиб кетишидан бизларни сақлашини сўрайман. Аллоҳ таоло бошларимизни Ўзининг розилиги ва икки дунё саодатига эришадиган томонга бурсин, Ўзига йўлиққунимизгача ҳақ устида собит айласин. Бизни, ота-оналаримизни ва барча мусулмонларни мағфират этсин. Албатта, У эшитувчи ва ижобат қилувчи Зотдир. Дуомиз сўнггида «барча шукр ва ҳамду санолар махлуқотларни яратган ва уларни Ўз неъматлари билан парвариш қилган Аллоҳга бўлсин» деймиз.\nД. Абдуллоҳ ибн Сулаймон ал-Ғуфайлий\nAvvalgi maqolaДард ва даво (53): Гуноҳнинг касофати (13) Гуноҳ Аллоҳни улуғлаш туйғусини заифлаштиради\nKeyingi maqola Таҳорат: Ғуслни вожиб қиладиган ҳолатлар (1)


Партия раҳбари «Чорсу» бозорида сайловчилар билан учрашди / ADOLAT ижтимоий-сиесий газетаси\nМазкур халқимиз ва сайловчиларимиз билан доимий гавжум бўладиган “Чорсу” бозорида ташкил этилган халқ билан учрашувда ҳам партия томонидан илгари сурилаётган ғоя ва ташаббуслар билан биргаликда сайловчиларни қийнаб келаётган бир қатор муаммолар тингланди ҳамда бу муаммолар ечими юзасидан партиянинг келгуси беш йилликда амалга ошириши белгиланган таклифлари айтиб ўтилди. Жумладан, бозорларимиздаги нарх-наво барқарорлигини таъминлаш, бугунги кунда юртдошларимиз дастурхони тўкинлиги учун хизмат қилаётган тадбиркорларимизга кенг имконият ва шароитлар яратиш, қўлланилаётган солиқлар тизимини янада соддалаштириш орқали аҳолимизга тадбиркорлар томонидан етказиб берилаётган таварлар нархлари асоссиз оширилишига йўл қўйилмаслиги шулар жумласидандир.\nИшонч ила айта оламизки, ҳар бир номзодимиз ўз овози ва сўзига эга. Улар ўз сайловолди дастурларини тузишда ҳудуддаги долзарб муаммолар ва фуқаролар истакларига таянишган. Албатта, партия сайловолди дастуридаги устувор ғоялар асосида мақсад ва режалар белгиланган.\nПойтахтнинг Олмазор туманида ўтказилган тарғибот тадбири ҳам “Адолат” СДП ҳамда яқинлашаётган сайловларда партиядан кўрсатилаётган номзодларнинг танилувчанлиги ошишига хизмат қилди. Унда партия вакиллари ва номзодлар кенг жамоатчилик ичига кириб бориб, уларнинг муаммолари, хоҳиш-истаклари, юртимизда олиб борилаётган ислоҳотларга муносабатлари ва мулоҳазаларини ўргандилар. Тадбирда иштирок этган фуқаролар партия раҳбарияти ҳамда Олий Мажлис Қонунчилик палатаси ва халқ депутатлари маҳаллий Кенгаш депутатлигига номзодлар билан бевосита, очиқ, самимий мулоқот ўрнатиш имкониятига эга бўлди.\nТаъкидлаш ўринлики, “Адолат” СДПдан кўрсатилаётган номзодлар депутат бўлмасдан бурун амалий ишларни бошлаб юборишди. Ҳар бир номзод ўз ҳудудидаги муаммо ва камчиликларни аниқлади, уларни ҳал этишда халқ фикрини ўрганди ва мутасадди ташкилотлар билан ҳамкорлик ўрнатди. Олмазор тумани мисолида ҳам шундай дейиш мумкин. Бугун ушбу ҳудудга тегишли номзодлар ўз сайловчилари билан янада яқиндан танишиб, фикр алмашдилар. Тадбир иштирокчилари номзодларнинг дастурларига турли таклифлар билдирди. “Адолат” СДПнинг Сайловолди дастури халқ ҳаммуаллифлигида яратилгани каби номзодларимиз дастурлари ҳам кенг жамоатчилик фикрлари асосида сайқал топди.\nИшонч билан айта оламизки, ҳар бир номзодимиз ўз овози ва сўзига эга. Улар ўз сайловолди дастурларини тузишда ҳудуддаги долзарб муаммолар ва фуқаролар истакларига таянишган. Албатта, партия Сайловолди дастуридаги устувор ғоялар асосида мақсад ва режалар белгиланган.\nТарғибот тадбири иштирокчилари сайлов арафасида “Адолат” СДП ташаббуси билан амалиётга татбиқ этилаётган ғояларни қўллаб-қувватлашди. Айниқса, коррупцияни илдизигача қуритиш, “ақлли тиббиёт”ни жорий этиш, судларни бирлаштириш, олий таълимда квоталардан воз кечиш, мактабгача таълим муассасалари фаолиятини такомиллаштириш, ўқитувчи мақомини ошириш каби дастурий вазифалар айни халқ кўнглидаги истак эканлиги таъкидланди.\nМазкур йўналишдаги тарғибот тадбирлари ҳудудлар кесимида давом этади.


12:49 / 01.11.2019\nАхборот ва оммавий коммуникациялар агентлигининг анжуманлар залида «Йўл ҳаракати хавфсизлигини таъминлаш тизимида амалга оширилаётган чора-тадбирлар» мавзусида матбуот анжумани ташкил этилди.\nТадбирда масъул шахсларга пойтахтда ЙҲХБ инспекторларига 32та боди-камера тарқатилгани ҳақида хабарлар тарқалгани ва ушбу жараён ҳозир қандай босқичда экани ҳақида савол берилди.\nИИВ жавобида айтилишича, Тошкент шаҳар Ички ишлар бош бошқармаси Йўл ҳаракати хавфсизлиги бошқармаси томонидан боди-камералар синовдан ўтказилган.\n«Синовдан ўтказиш чоғида аниқланган камчиликларни бартараф этиш ҳамда тизимни янада такомиллаштириш бўйича таклиф ва фикрлар ижро этувчи комиссияга тақдим этилди», - дейилади ИИВ масъул шахсларининг жавобида.\nЭслатиб ўтамиз, Ўзбекистонда 1 июлдан ЙПХ ходимида видеокамера бўлиши мажбурий қилинганди. Лекин бу тартиб ўз муддатида кучга кирмади - ИИВ ЙҲХББ жорий йилнинг ёзида «Камералар бутунлай бекор қилингани йўқлиги, фақат муддатларини узайтириш режалаштирилаётгани» тўғрисида баёнот берди.\nЎз навбатида, Вазирлар Маҳкамасининг 2019 йил 3 июлда қабул қилинган «Ички ишлар органлари ходимларини мобил видеокузатув воситалари билан таъминлаш бўйича қўшимча чора-тадбирлар тўғрисида»ги 556-сон қарори билан ички ишлар органларининг йўл-патруль бўлинмалари ва патруль-пост хизмати ходимларини мобил видеокамералар ҳамда планшетлар билан таъминлаш 2020 йил 1 январга қадар узайтирилди.\nЖорий йилнинг 22 июлидан эса Тошкент шаҳрида боди-камераларни синов-тажриба тариқасида ишлатиб, аниқланган камчиликларни бартараф этиш ишлари бошланди.\n«ЙПХ инспекторлари ҳайдовчи билан мулоқотга киришганда, уларнинг суҳбатлари боди-камерага ёзилаётгани ҳақида огоҳлантирадилар. Синов-тажриба натижалари комиссия томонидан кўриб чиқилиб, ишлаб чиқарувчи ташкилотга тегишли таклиф ва тавсиялар тақдим этилади», - дейилганди ИИВ Йўл ҳаракати хавфсизлиги бош бошқармасининг хабарида.\n15:11 / 16.11.2019\nИИВ Ҳуқуқбузарликлар профилактикаси бош бошқармаси бошлиғи тайинланди


Қирғизистонда норозилик намойишлари бўлиб ўтади\n01 декабр 2020, Тошкент вақти: 06:33\nҚирғизистон пойтахти Бишкекда бугун мухолифатнинг норозилик намойишлари бошланади.\nНамойиш ташкилотчиларига кўра, норозилик акциясида уч мингдан саккиз мингтача одам қатнашиши кутилаяпти.\nМухолифат тарафдорлари норозилик намойишлари уюштириб, президент Қурмонбек Бакиевнинг истеъфосини талаб қилиш режасида эканини билдирган.\nШунингдек, мухолифат президентдан мамлакатда сиёсий таъқибларни тўхтатишни ҳам талаб этмоқчи.\nБишкек шаҳар маъмурияти мухолифатнинг норозилик тадбирини ўтказишига рухсат берди, лекин намойишлар мухолифат хоҳлаганидек шаҳар марказий хиёбонида эмас, балки Спорт саройи рўпарасидаги майдонда ўтказилишига рози бўлди.\nҚирғиз мухолифатчиларининг билдиришларича, норозилик намойишлари нафақат пойтахт Бишкекда, балки мамлакатнинг бошқа турли ҳудудларида ҳам бўлиб ўтади.


Кундузи чироқ ёқиб: нега йўл ҳаракати қоидалари бўйича бундай қарорга келинди? – КУН УЗ\nГлавная / Сиёсат / Кундузи чироқ ёқиб: нега йўл ҳаракати қоидалари бўйича бундай қарорга келинди?\nanvarj63 15.04.2019\tСиёсат Comments Off on Кундузи чироқ ёқиб: нега йўл ҳаракати қоидалари бўйича бундай қарорга келинди? 122 Показы\nKun.uz мухбири Ички ишлар вазирлиги ИИВ Йўл ҳаракати хавфсизлиги бош бошқармаси матбуот хизмати бошлиғи Акмал Юнусов ва бош бошқарма қошидаги Жамоатчилик кенгаши котиби Мансур Рихсиев билан йўл ҳаракати қоидаларига киритилган ўзгаришлар, йўл четидаги радар, муляжларнинг нечоғли самарадорлиги ва жарима ёзишдаги хатоликлар тўғрисида суҳбатлашди.\nИИВ ЙҲХ ББ вакиллари кундузги вақтда автомобиль чироқларини ёқиб юриш қоидаси тўғрисида изоҳ беришди.\n«Бу борада, аввало, илғор хорижий давлатлар тажрибаси ўрганилди. 2016 йил 1 мартдан кучга кирган йўл ҳаракати қоидаларида автобус ва микроавтобуслар, йўловчи ташиш фаолияти билан шуғулланувчи транспорт воситаларига кундузги вақтда ҳам яқинни ёритувчи чироқларни ёқиб юриш мажбурий қилиб белгиланганди.\nКейинчалик, таҳлиллар ва ўзгаришларга асосланган ҳолда барча транспорт воситалари кундузи яқинни ёритувчи ва кундузги сигнал чироқларини ёқиб юриши зарурлиги тўғрисидаги қарорга келинди.\nЖаҳон тажрибасида чироқларни ёқиб юриш йўл-транспорт ҳодисаларининг олдини олишда ижобий таъсирини кўрсатиши исботланган.\nИжтимоий тармоқларда муҳокама қилинаётган иқлим масаласига тўхталадиган бўлсак, бу ҳолатда иқлимий шароитларнинг ҳеч қандай аҳамияти йўқ.\nЧироқни ёқиб келаётган транспорт воситасини пиёда бўладими, бошқа ҳайдовчилар бўладими, узоқ масофадан илғайди, ҳушёр бўлади. Шу мақсадда ҳам бу қоида жорий этиляпти. Ўйлаймизки, бу ўз натижасини беради ва йўл-транспорт ҳодисаларининг олдини олишга хизмат қилади», дейди ИИВ ЙҲХ ББ матбуот хизмати бошлиғи Акмал Юнусов.\nИИВ ЙҲХ ББ қошидаги Жамоатчилик кенгаши котиби Мансур Рихсиев эса ушбу қоида юзасидан шундай фикр билдирди:\n«Йўл ҳаракати қоидаларига ўзгартириш киритиш тўғрисида»ги 292-сонли қарор чиққач, кундуз пайти автомобиль олд чироғини ёқиб юриш масаласида кўплаб мурожаатлар бўляпти. Қуёшли ёз кунларида бу моторнинг қизиб кетишига сабаб бўлишидан хавотирланаётганларга айтишим мумкинки, ҳозирги автомобилларда бунинг барча жиҳатлари ҳисобга олинган.\nМасалан, мамлакатимиздан ҳам иссиқроқ иқлим шароитига эга давлатларда транспорт воситалари кундуз пайти чироқ ёқиб юради. Олд томонга қараб ҳаракатланаётган автомобиль ҳайдовчиси ён томондан чироғини ёқиб келаётган транспорт воситасини кўз қири билан ҳам илғай олади.\nБуларнинг барчаси хавфсизлик учун. Жаҳон тажрибасида ушбу амалиёт орқали йўл-транспорт ҳодисалари 15%гача камайишига эришилган. Ўзбекистон ҳудудида йилига 9 мингга яқин йўл-транспорт ҳодисаси қайд этилган бўлса, унинг 15%гача камайиши сезиларли рақамни келтириб чиқаради. Рақамлар ортида эса инсонлар ҳаёти туради».\nЙўл ҳаракати қоидалари борасидаги ўзгаришлар тўғрисида Ўзбекистон Республикаси Ички ишлар вазирлиги Йўл ҳаракати хавфсизлиги бош бошқармаси вакиллари билан суҳбатнинг тўлиқ шаклини Kun.uz’нинг YouTube ва Mover’даги саҳифаларида томоша қилишингиз мумкин.\nПред. Йўл ҳаракати қоидаларига ўзгартиришлар бўйича жарималар қачондан қўлланилади?\nСледующая Қандай қилиб семириш мумкин


ОАВ: Марҳум хонанда Принс ОИТСга чалинган эди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари ОАВ: Марҳум хонанда Принс ОИТСга чалинган эди\t14:44, 28 апрель\tАҚШлик хонанда Принс ОИТСга чалинган эди, деб хабар беради “Gazeta.ru”. Айтилишича, Принснинг қонида 1990 йилда ОИВ аниқланган. ОИТС ташхиси эса марҳумга ўлимидан олти ой аввал қўйилган.\nНашрнинг ёзишича, Принс бир муддат ўлимга тайёргарлик кўрган. У кучли оғриқларга перкоцет препарати ёрдамида бардош берган. Принс ўзини Худо даволашига ишонгани учун тиббиё муолажалардан воз кечган.


Ўзбекистоннинг Украинадаги фуқаролари ва сиёсий қочқинлари диққатига | ДУНЁ ЎЗБЕКЛАРИ | Mobile Version\nЎзбекистоннинг Украинадаги фуқаролари ва сиёсий қочқинлари диққатига\n01/21/2016 Ismat Khushev Ватандан хабарлар\n‘Ўзбекистон фуқаролари диққатига’\nУкраина шарқидаги қуролли низоларда иштирок этган Ўзбекистон фуқаролари жиноий жавобгарликка тортилиши мумкин.\nБундай огоҳлик билан Ўзбекистоннинг Украинадаги элчихонаси чиққан.\nЭлчилик ҳарбий ҳаракатларда иштирок этиш нияти билан Украинага келиш ҳаракатида бўлган Ўзбекистон фуқароларини бунинг оқибатлари билан огоҳлантирган.\nЭлчилик бу хусусда эълон қилган пресс-релизда баён қилинишича, ҳатто, ёлланганлик нишоналари бўлмаган тақдирда ҳам, Ўзбекистон Жиноят Кодексининг 154-моддасига мувофиқ, ноқонуний равишда ўзга давлат ҳудудидаги қуролли можаро ёки ҳарбий ҳаракатларда иштирок этиш жиноят саналади.\nБу каби “жиноятни содир этганлик” эса, 10 йилгача муддатга қамоқ жазосини кўзда тутади.\nУкраинадаги Ўзбекистон элчихонасининг расмий хабарномаси 18 январ санаси остида эълон қилинган.\nУндаги огоҳлик эса, қарийб икки йилдирки, Украина шарқидаги қуролли низолар тинмаётган бир манзарада янграмоқда.\nДавомий қуролли низолар 2014 йил бошида Украина Президенти Виктор Януковичнинг оммавий намойишлар натижасида қудратдан ағдарилиши ортидан бошланиб кетганди.\nБирлашган Миллатлар Ташкилотининг ҳисоб-китобларига кўра, Украина ҳукумат кучлари ва россияпараст бўлгинчилар ўртасида кечаётган жанглар шу пайтгача минглаб кишининг умрига зомин бўлган.\nБўлгинчилар асосан рўсийзабонлар истиқомат қилувчи мамлакат шарқининг Украинадан мустақиллигини талаб қилиб келишади.\nУкраинанинг амалдаги президенти Пётр Порошенко эса, расмий Кремлни мамлакати шарқидаги мавжуд бўҳрон ортида турганликда айблайди.\nАммо Россия томони айни мазмундаги даъволарни рад этиб келади.\nУкраина шарқидаги давомий қуролли низолар манзарасида ҳар икки рақиб тарафида ёлланиб, жанг қилаётган чет эл фуқароларининг борлиги ҳақида ҳам бот-бот хабарлар ўртага чиққан.\nТаъкидлаш жоиз, бу каби хабарларда асосан Чеченистон, Россия, Беларус ва айрим Ғарб давлатлари фуқаролари тилга олинганди.\nАммо, Украина шарқидаги қуролли можаролардан қарийб икки йил ўтиб ҳам, у ерда жанг қилаётган ўзбекистонликлар ҳақида хабарлар деярли ўртага чиқмаган.\nЎзбекистон элчилигининг бунинг оқибатлари билан огоҳлантирилган хабарномасида ҳам айни хусусдаги маълумотлар келтирилмаган.\nАммо элчиликнинг расман огоҳлантиришича, бунга ўхшаш ҳолларга оид ҳар қандай сигнал Ўзбекистон махсус давлат идоралари ва ҳуқуқ-тартибот органлари томонидан синчиклаб ўрганилади.\n“Шахсидан қатъиназар, унинг Ўзбекистон Жиноят Кодексининг мазкур банди (“ёлланмачилик”) бўйича жиноят содир этгани ёки режалаётганига оид холис маълумот бўлган ҳар бир шахс жиноий жавобгарликка тортилади”.\n“Худди шу боис ҳам, Ўзбекистон Республикаси фуқароларига ақл билан иш тутиб, қуролли гуруҳлар фаолиятига бош қўшишдан тийилиш тавсия этилади”.\nЭлчилик энг сўнггида фавқулодда вазиятга тушиб қолган фуқароларига мурожаат қилишлари учун Киевдаги ўз телефонлари рақамларини ҳам таклиф этади.\nБи-би-си Украина Хизмати имконли бўлган маълумотларга таянилса, жанг қилиш истагида бўлган хорижий фуқароларни кўпроқ Украина шарқидаги бўлгинчилар ёллаб келишади.\nОрада бўлгинчиларнинг уларга ойига 1000 АҚШ доллари миқдорида ҳақ таклиф этишганига оид хабарларни ҳам қўлга киритишга муваффақ бўлишган.\nСиёсий таҳлилчиларнинг бирдек эътироф этишларича эса, Қрим ва Украина шарқидаги сўнгги ҳодисалар Марказий Осиё раҳбарларини жиддий хавотирга солмай қолмаган.\nУларга кўра, биргина Қрим мисоли улар учун Россиянинг ўз “яқин хорижи”га нисбатан қандай иш тутиши мумкинлигини англатиб қўйган.\nАгар, таҳлилчиларнинг сўзларига таянилса, бошқа томондан, Украина сценарийси узоқ йилдан буён қудратни қўлдан бермай келаётган Марказий Осиё лидерларини ўз курсиларининг тақдири нуқтаи назаридан ҳам қўрқитиб қўйган.\nАммо, шунга қарамай, улар Украинадаги инқирозга жуда эҳтиёткорлик билан муносабат билдиришни афзал билишган.\nШу пайтгача алоҳида бир томонни қораловчи баёнотлардан тийилишган.\nМаҳаллий кузатувчиларга кўра, бунга Россиянинг ҳануз бу мамлакатларда катта таъсирга эга экани сабаб бўлган.\nРасмий Тошкент орада бир неча бор Украина инқирозини тинч йўл билан ечишга даъват этиб чиққан.\n“БМТ меъёрлари ва халқаро ҳуқуқ доирасида бир мамлакатнинг ҳудудий яхлитлиги ва суверенитетини ҳурмат қилиш”га чақирган.\nФарғоналик эркак норасмий хотини билан бирга ўз оиласига қасд қилди (видео)


27 Июль 13:12\nNUR-SULTAN.Kazinform - Дўстлик каналининг Қозоғистон қисмига сув етказиб бериш ҳажми ошди, деб хабар беради Kazinform Қозоғистон Экология, геология ва табиий ресурслар вазирлиги матбуот хизматига асосланиб.\nҚозоғистон Республикаси ва Тожикистон Республикаси Бош вазирлари ўртасида бўлиб ўтган телефон орқали мулоқотлар давомида эришилган келишувга мувофиқ, 26 июл куни Душанбеда Қозоғистон Республикасининг Экология, геология ва табиий ресурслар вазири М. Мирзағалиевнинг Тожикистон Республикаси Энергетика ва сув хўжалиги вазири Д. Жума билан икки томонлама учрашуви бўлиб ўтди.\nУчрашув давомида томонлар икки мамлакат сув ресурсларини бошқариш масалаларини муҳокама қилдилар.\nҚозоғистон томони Тожикистон томонига Баҳри-Точик сув омборидан юбориладиган сувни кўпайтиргани учун миннатдорчилик билдирди.\nМасалан, Туркистон вилоятида қишлоқ хўжалиги маҳсулотларини ишлаб чиқарувчиларни сув билан таъминлаш мақсадида Дўстлик каналининг Қозоғистон қисмига сув таъминоти 80 м3 / с дан 100 м3 / с гача оширилди.\n«Томонлар Сирдарёнинг ўрта ва қуйи оқимидаги сув ҳолатини яхшилаш бўйича қўшма тадбирларни давом эттиришга келишиб олдилар», дейилади хабарда.


ҚИММАТГА ТУШГАН «БОШ ОҒРИҒИ» — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Маданият/ҚИММАТГА ТУШГАН «БОШ ОҒРИҒИ»\nШўрчи туманида яшовчи Ф.А. кечки сархушликдан сўнг бош оғриғига чидай олмай, 19 апрел куни эрталаб соат 5:15 лар чамаси бирров “бош оғриғини тўхтатиш учун” озгина ичиб келгиси келди. У “Матиз”ига ўтириб дарров дўконга ўтиб келмоқчи бўлди. Аммо унинг бош оғриғи ортса ортики, камаймади. Чунки хизмат вазифасини ўтаётган ИИБ ходимлари буни пайқаб қолди ва уни тиббий кўрикдан ўтказганда ҳақиқатан ҳам “озгина” ичганлиги аниқланди.\nУшбу иш Шўрчи туман маъмурий суди томонидан 2019 йил 8 май куни кўриб чиқилиб Ф.А.га нисбатан 1 йил 6 ой транспорт воситаларини бошқариш ҳуқуқидан маҳрум қилиниб, энг кам иш ҳақининг 25 бараварида, яъни 5.068.250 сўм жарима жазоси белгиланди.\nСпиртли ичимлик истеъмол қилгани учун Ф.А. беш миллион сўм тўлайдиган бўлди. Бундан тегишли хулоса чиқарган киши қайта бундай ҳуқуқбузарлик содир этмайди.\nВИЛОЯТ ҲОКИМЛИГИНИНГ III-ЖАМОАТЧИЛИК НАЗОРАТИ ИШЧИ ГУРУҲИ ФАОЛИЯТИДАН БИР ЛАВҲА


“ТАШАББУСЛИ БЮДЖЕТ” СИЗГА МОЛИЯВИЙ КЎМАК БЕРА ОЛАДИ, БУНИНГ УЧУН…￼ — OLMALIQ HAYOTI\nҲурматли шаҳримиз фуқаролари!\nСиз шаҳрингиз бюджет мабағларини сарфланишида иштирок этиш имкониятига эгалигингиздан хабардормисиз? Сизни қийнаб келаётган муаммони бартараф этиш учун бюджет маблағларини айнан сизнинг ташаббусингиз асосида йўналтириш мумкинлигини биласизми?\nСизда “Ташаббус бюджет” жараёнида иштирок этган ҳолда ўз таклифингизни билдиришингиз ёки эҳтиёжларингиз билан боғлиқ бошқа таклифга овоз бериш имконияти мавжуд. Openbudget.uz портали сиз яшаётган ҳудудга ўзгартириш киритиш имконидир! Жорий йилда Тошкент вилояти Молия бош бошқармаси томонидан вилоятимиз учун 1,5 трлн.сўм маблағ ажратиш режалаштирилган.\nБу дегани, сиз исталган ҳудудингиздаги муаммони бартараф этиш борасидаги ўз таклифингизни 20 февралга қадар openbudget. uz ахборот портали орқали юбориб, кўп овоз йиққан ҳолда лойиҳа ғолибига айланиб, муаммоларингизга молиявий ечим топишингиз мумкин.\nopenbudget. uz порталига ўз компьютер, планшет ва телефонингиз орқали киришингиз ва у ерда рўйхатдан ўтишингиз лозим.\nХўш, қандай таклифлар билан порталга мурожаат қилиш мумкин?\n• Ичимлик суви билан боғлиқ муаммолар;\n• Ёритиш тизимига оид масалалар;\n• Яроқсиз ҳолга келган ички йўлларни таъминлаш ёки асфальт ётқизиш;\n• Ижтимоий соҳа объектларини таъмирлаш, жиҳозлаш ёки моддий техник базасини янгилаш;\n• Умумфойдаланувчи ёки жамоатчилик ихтиёридаги объектларни таъмирлаш ёки жиҳозлаш каби таклифларни билдириш имкониятига эгасиз.\nЭслатиб ўтамиз, билдирилган таклифларнинг қиймати 1 млрд. сўмдан ошмаслиги, таклифлар идоравий ва шахсий хусусиятга эга бўлмаслиги лозим. Ўз таклифингиз кўп овоз тўплаши учун маҳалладошларингиздан таклифга овоз беришларини сўрашингиз мумкин. Энг кўп овоз тўплаган таклиф юзасидан қарор қабул қилинади.\nМаълумот учун айтиш жоизки, шаҳримизда жорий йилда openbudget.uz ахборот портали орқали қабул қилинадиган таклиф учун 4 млрд. 796 млн. 880 минг сўм ажратиш белгиланган.\nТашаббусли бюджетлаштириш жараёни 2022 йил 1 февралдан бошланади.\nПортал орқали таклиф киритиш муддатлари 1 февралдан 20 февралгача, таклифларни саралаш муддатлари эса 21 февралдан 28 февралгача ҳамда таклифга овоз бериш муддатлари 1 мартдан 20 мартга қадар давом этади.\nЭслаб қолинг! Сизнинг таклифингиз яшаб турган ҳудудингизни янада обод этиш учун муҳим аҳамиятга эга.\nШаҳар Молия бўлими.


Тошкентдаги бокс мусобақасининг совриндорларига қанчадан пул мукофотлари берилмоқда?\n29 сентябрь, 2018, 18:18\nХабар бериб ўтганимиздек, Миллий олимпия қўмитаси бир неча спорт турида селекцион мусобақаларни ўтказмоқда. Бунгача таэквондо WTF бўйича баҳслар якунига етиб, унда ғолиб ва совриндорлар номи аниқ бўлиб улгурди.\nШу кунларда, пойтахтимиздаги «Универсал» спорт саройида мазкур турнирда бокс бўйича беллашувлар ўтказилмоқда. Баҳсларда кикбокс, муайтай, қўл жанги билан шуғулланаётган спортчилар бокс бўйича совринли ўринлар учун кураш олиб боришмоқда. Бундан кўзланган мақсад юқорида қайд этилган спорт турлари вакилларига олимпия спорт тури ҳисобланган бокс билан шуғулланиш ва келажакда Олимпия ўйинларида юртимиз байроғини кўкларга кўтариш учун имконият яратиб беришдир. Баҳслар 8 вазн тоифасида ташкил этилмоқда. Бу ҳақда МОҚ расмий сайти хабар бермоқда.\nБугун мусобақада саралаш баҳслари учрашувлари якунига етди. Эртага ярим финал беллашувлари ўтказилади. 1 октябрь куни эса финаллар бўлиб ўтади.\nЭслатиб ўтамиз, мусобақа якунида биринчи ўрин соҳибларининг ҳар бирига Миллий олимпия қўмитаси томонидан 5 миллион сўм миқдоридаги пул мукофоти тақдим этилади. Иккинчи ва учинчи ўрин эгалари эса мос равишда 1 миллион сўм ва 500 000 сўм пул мукофоти билан тақдирланади.


Энг арзон гўшт қаерда? Давстатқўм бозорлардаги нархни маълум қилди\n07:40 / 16.01.2020\nДавлат статистика қўмитаси бозорлардаги нарх-наво тўғрисида маълумот берди. Қўмита мамлакат ҳудудларидаги марказий деҳқон бозорларида 2020 йил 14 январь куни кузатув ўтказиб, алоҳида турдаги озиқ-овқат маҳсулотларининг минимал-максимал нархларини келтирди.\nМол гўшти (лаҳм гўштидан ташқари) 36000 сўмдан 57000 сўмгача (кг)\nКузатув натижасига кўра, 1 кг мол гўштининг (суяксиз гўштидан ташқари) минимал нархи Урганч шаҳри - «Урганч марказий деҳқон бозори»да қайд этилган (36000 сўм). Мол гўштининг максимал нархлари эса Тошкент шаҳрининг «Миробод деҳқон бозори»да кузатилди (57 000 сўм).\nҚўй гўштининг минимал нархи кузатув натижасига кўра, Нукус шаҳрининг «Нукус деҳқон бозори»да (38 000 сўм) рўйхатга олинган. Максимал нархлари эса Тошкент шаҳрининг «Олой деҳқон бозори»да (68 000 сўм) кузатилди.\nКартошка 1600 сўмдан 5 000 сўмгача (кг)\nОлиб борилган кузатув натижаларига кўра, картошканинг минимал нархи Тошкент шаҳрининг «Миробод деҳқон бозори»да (1600 сўм), максимал нархлари эса Тошкент шаҳрининг «Олой деҳқон бозори»да (5000 сўм) қайд этилди.\nПиёз 1 000 сўмдан 4000 сўмгача (кг)\nКузатув натижасига кўра, пиёз маҳсулотининг минимал нархлари Андижон шаҳри - «Янги бозор деҳқон бозори»да (1000 сўм) кузатилди. Максимал нархлари эса Тошкент шаҳрининг «Олой деҳқон бозори», Урганч шаҳри - «Урганч марказий деҳқон бозори»да кузатилди (4000 сўм).\nСабзи маҳсулотининг минимал нархи кузатув натижасига кўра, Андижон шаҳри - «Янги бозор деҳқон бозори»да (800 сўм) қайд этилган. Максимал нархи эса Тошкент шаҳрининг «Олой деҳқон бозори»да (4 500 сўм) кузатилди.\nТухум маҳсулотининг кузатув натижасига кўра, минимал нархи Тошкент шаҳрининг «Қўйлиқ деҳқон бозори»да кузатилди (6500 сўм). Максимал нархи эса Тошкент шаҳрининг «Олой деҳқон бозори»да қайд этилган (12 000 сўм).\nГуруч маҳсулотлари кузатув натижаларига асосан, минимал нарх Нукус шаҳрининг «Нукус деҳқон бозори»да (3800 сўм), максимал нарх эса Тошкент шаҳрининг «Миробод деҳқон бозори»да кузатилди (18000 сўм).\nЎсимлик ёғи маҳсулотлари кузатув натижасига кўра, минимал нархи Тошкент шаҳрининг «Қўйлиқ деҳқон бозори»да (8 400 сўм) кузатилди. Максимал нархи эса Тошкент шаҳрининг «Олой деҳқон бозори», «Фарҳод деҳқон бозори»да (13 500 сўм) кузатилди.\nШакар маҳсулоти кузатув натижасига кўра, минимал нархи Тошкент шаҳрининг «Фарҳод деҳқон бозори»да (5 200 сўм) кузатилди. Максимал нархи эса Нукус шаҳрининг «Нукус деҳқон бозори», Андижон шаҳрининг «Янги бозор деҳқон бозори» ва «Андижон шаҳар марказий деҳқон бозори», Жиззах шаҳрининг «Жиззах марказий деҳқон бозори» ва «Эски шаҳар деҳқон бозори», Самарқанд шаҳрининг «Сиёб деҳқон бозори», «Темирйўл деҳқон бозори», «Дамариқ деҳқон бозори» ҳамда Тошкент шаҳрининг «Олой деҳқон бозори», «Миробод деҳқон бозори»да (6 500 сўм) кузатилди.


Лавров Хитойни Россиянинг катта оғаси, деб тан олишдан бош тортди\n09:27 05.09.2019 (Янгиланган 09:28 05.09.2019)\nЗамонавий Россия-Хитой алоқаларини томонлар расман кенг қамровли ишончга асосланган шериклик ва стратегик ҳамкорлик дея таърифлашган\nТОШКЕНТ, 5 сен - Sputnik. Россия ТИВ раҳбари Сергей Лавров Москва ва Пекин яқинлашуви, хусусан, Хитой Россиянинг "катта оғаси" экани ҳақида гапирган танқидчилар фикрини кескин танқидга олди. У бу ҳақда "Известия" нашрига берган интервьюсида маълум қилган. РИА Новости хабари асосида.\nРоссия ва Хитой АҚШнинг ракетага оид режаларидан сўнг БМТ ХК йиғинини чақирди\nВазир таъкидига кўра, Россия ҳамиша бошқа давлатлар билан у ёки бу томондан бўладиган диктатсиз, ўзаро манфаатли алоқаларни қуришга интилади. У шунингдек, шериклар билан қуриладиган алоқаларда фойда олиш учун эвазига нимадир бериш лозимлигини айтди.\nЛавров сўзларига кўра, "стратегик даражага" кўтарилган Пекин билан муносабатлар худди шундай ўзаро манфаатли ҳамкорлик асосида қурилган.\n"Бу кўп қиррали шериклик ва стратегик ҳамкорлик алоқаларидир. Уларнинг ўзаро манфаатли характери нафақат кўпсонли келишувларда ва бошқа ҳужжатларда мустаҳкамлаб қўйилган, балки изчиллик билан амалиётда ҳам ҳаётга татбиқ этилмоқда", - деб қайд этди у.\nЛавров Пекиннинг ташқи сиёсати ҳам худди ана шундай тамойилларга асосланишини қўшимча қилди. У шунингдек, ядровий державалардан фақатгина Россия ва Хитой Бирлашган миллатлар ташкилоти Низоми асосий тамойилларини ҳимоя қилиб чиқаётганлигини эслатиб ўтди.\nЗамонавий Россия-Хитой алоқаларини томонлар расман кенг қамровли ишончга асосланган шериклик ва стратегик ҳамкорлик дея таърифлашган.\nИнтенсив равишда сиёсий мулоқот олиб борилади. Россия президенти Владимир Путин ва ХХР раиси Си Цзиньпин йилига камида беш маротаба учрашадилар.\nХусусан, 2019 йилнинг апрелида Россия президенти Владимир Путин Хитойга ишчи ташрифни амалга оширди, у ерда "Бир камар, бир йўл" иккинчи халқаро форуми тадбирларида иштирок этди. Июнь ойида ХХР раиси Си Цзиньпин Россияда давлат ташрифи билан бўлди.


Ҳамза Ҳакимзода Ниёзий. Энг қадрли меҳмон (1917) | www.ziyouz.uz\nБош саҳифа МатбуотЖадид матбуотиҲамза Ҳакимзода Ниёзий. Энг қадрли меҳмон (1917)\n23-ражабда якшанба куни Қозон уламолариндан муҳтарам Фозил Олимжон ҳазрат боруви Намангондан қайтишли Ҳўқанд Шўрои исломиясиға ташриф буюрдилар. Бу зот татар оламиндагина эмас, бутун Туркистонда миллатга этган улуғ хизматлари макотиб, мадорис учун ёзғон энг муҳим асарлари била тонулган улуғ зот ва савод эгаси бўлғон чинлик ҳар бир кишиға маънавий бир устоздирлар. Шўрои ислом аъзоларидан бошқа зиёрат ва нутқ эшитмоқға ошиққан кишилар билан бутун тўлган, ҳатто кўчаларда ҳам сомелар икки-уч қатор тизилган муҳтарам зот порс-порслар баъдинда туруб, мусулмонларни ҳозирги саодат кунлар бирла табрик этдилар. Сўнгра оташлик нутқлар ила бу кунги вазифамиз учун энг керакли бўлғон ижтиҳод, ҳаракат, иттифоқ, иттиҳод хусусинда икки соатга қадарлик кенг бир маълумот бердилар. Бир оз миодалар баъдинда сўз усули жадид мактабина кўчди. Уламоларимиздан жоменинг мударрислари жаноб Тўрахон махдум домла сўзга кириб: «Меҳмон афандим! Менга рухсат берсангиз, бир-икки оғиз сўз сўзласам», — дедилар. Жаноб Олимжон домла ҳазратлари рухсат бердилар. Жаноб Тўрахон маҳдум домла: «Биз усули жадид мактабиға ҳеч бир важҳдан моне бўлмадук ва ҳам бўлмаймиз. Усули жадид мактабининг замонға мувофиқ равишда тасҳил бўлмоғи била ҳаммамизга тонулғон ҳамда ҳеч бир китобларинда шаръифға хилоф бир калимани кўрмадук, илло, онинг ўқитувчиларидангина ўпка этамиз. Чунки адабсиз сўз келишимсиз рафтор ва равишда бўлувчилари кўпдир. Хусусан, ўқуб турган шогирдлари ҳам ўзлариға биноан рафторда бўлинурлар ва ҳоказо…\nҲақиқатда ўзимиз ҳам инсофга келганимизда, бу сўз ҳақдур. Чунки усули жадид мактабининг интишор топганиға йигирма йиллар тўлмакдадур. Аввалда муҳтарам уламоларимиз ҳам қаршу олдилар. Ҳатто ўз фарзандларин беруб, ўқитгонлар ҳам бўлдилар. Ҳозирғача имтиҳонларда ҳам баъзан бўлмоқдадурлар. Маатаассуф муаллимларимиз орасинда таълим ва ахлоқ, қисқаси, усули таълим ва тадрисдан камчиликларга кўмилганлари ва балки бутун деярлик бехабарлари ҳам кўпдур. Муни у муаллимжонлар ўзи иқрор этмас ҳам энди ҳақиқат ўзи майдонга чиқорур. Бу камчиликларға сабаб эса у муаллимларнинг ўзлари рушди мактаб кўрмоғонға қарши мукаммал суратда ибтидоий мактабларға ҳам боруб, усули таълим ва тарбия ва равиш ўрганмаганликларидур. «Устод кўрмаган шогирд ҳар мақомға йўрғалар» муқаддас мақол каби бир ҳисса у муаллимларға қоршу ўн ҳисса тақлидчилар кўпаюб, бу хил ноҳақ қусурлар майдонға чиқти ва боиси нафрат бўлди. Бу ҳам эски хоин ҳукумат миссионерларини сезғусизлиқлар соясинда жамиятлар ва жамият муфтишлари казо-казолар бўлмагани сабабидандур. Эндиликда, албатта, шул ҳолда қолмас, алҳамдулиллоҳ, жамияти Шўрои исломлар қилди, маориф тарқатмоқ ишлари жамият ихтиёрига ўтди, кабидур. Эндиликда муҳтарам уламоларимиз ва бойларимиз ва ёшларимиз қўл тутушуб, макотиб ва мадорис ислоҳотиға киришурлар. Энди макотиби жадида учун бўладурган муаллимларни мумкин қадар текшируб, имтиҳонлар қилуб, муаллимлар етушмас экан, татар ва қофқозли ва туркистонли дин қариндошларимиздан етушган муаллимлар кетурурлар. Муҳтарам уламоларимиз замоннинг янгиланув муносабатила аввалғи бизим этган адабсизликларимиз юқоридаги ажзларимизға биноан афв этарлар.\nСўнгғи бўладурган макотиб ва муаллимларға моддий назар ва ёрдамларин дариғ тутмаслар, деб умид этамиз. Демакки, жаноб Тўрахон маҳдум домла ҳазратларининг инсофона сўзлари ҳаммаға таъсир қолдурди. Жаноб домла Олимжон ҳазрат ҳам муаллимлардаги қусурларни ёшлик ва тарбия кўрмаганликка ҳамул этуб энди бўладурган насри маориф ишларинда ҳамма баробар бахтиёр ва озоддур. Ёшлар мумкин қадар текшуруб, ҳар бир ишда ҳам имтиҳонлар ясаб, иш юрутажак. Шўрои ислом насри маориф учун бир кичик жамият ясаяжак. Макотиб ишларин анга топшуражак. Албатта, у жамият ўзини эҳтиёт этуб, Шўрои ислом қошинда ҳар бир тарафдан ўзини масъулиятга қолмаслиқ даражада иш юритажакдир.\nҲоказо, таъсирлик нутқлар ила сомеларнинг қондуруб бизим тарафдан уламоларимизнинг кўнгулларин тўлдурдилар ва ҳам тезлик ила вақтинча кичикроқ бир дор ул-муаллимин «келадурган таҳсилга ва муаллим тайёрламак учун» очмоқни таъкидлаб ўтдилар. Сўнгра жаноб Тўрахон домла мажлисдан рухсат сўраб чиқиб кетдилар. Жаноб домла Олимжон ҳазрат бир оз сўзлаб ўтурдилар. Обиджонбой тарафиндан бизларда юристлар, яъни ҳуқуқшунослар йўқ учун ишимизни оғир кетувидан ҳикоят этуб: «Ҳозир оз-моз русча ўқуғон талабаларимиз бор. Буларни тездан русчани юқори мактаблариға кирутмоқ ва алар орқали мустақбалдаги баъзи муҳим камчиликларимизни ўрниға келтурмоқ ниятидамиз. Бу иш шариат қошинда қандоғ бўлур экан»,— деган уламоларимизға савол қўюлди. Бир қанча музокаралар баъдинда Мадрасаи Хон мударрислариндан жаноби қозиюл қуззот Маҳдум домла ва жаноб мулла Файзулла Охунд домла ва Мадрасаи Олий мударрислариндан жаноб мулла Зоҳидхон домла бу шараф зотлар: «Филҳақиқат зарур экан, ахлоқ ва қиёфаларин табдил ва ташбиҳ этмасалар, шариатда моне йўқ», — дейдилар ва Акоюв: «Дуруст, моне йўқ экан, энди шул хусусда муҳтарам уламоларимиз расмий рухсат, яъни жойизлиғиға бир ривоят қилуб берсалар, авом наздида бизга яхши бўлур эди», — деди. Уламоларимиз юқоридаги шартни яна зикр этуб ривоят қилуб берувни руҳоний мажлислариға қўюб, ваъда қилдилар. Сўнгра Олимжон ҳазрат ҳам рухсат олуб кетдилар. Эртаси кун соат еттидан Мир Обидбой боғлариға ёшлар тарафиндан домла Олимжон ҳазрат мукаллаф этдилар анда ҳам яхши жамият бўлди. Дор ул-муаллимин хусусинда чоралар қилинди.\n«Ҳуррият» журнали, 1917 йил, 4-сон\n «Шўрои исломия» — Туркистонда 1917—1918 йилларда иш олиб борган ташкилот. 1917 йил 9 мартда тузилган. Унга Мунаввар қори Абдурашидов раҳбарлик қилган. Кейинчалик аксилинқилобий ташкилот сифатида тугатилган.\n Макотиб — котиблар.\n Мадорис — мадрасалар.\n Сомелар — тингловчилар.\n Порс-порслар (порсо-порсолар) — ёмон ишлардан узларини сақловчи художўй кишилар.\n Баъдинда туриб — орқасида туриб.\n Миодалар — ваъдалашишлар.\n Шаръиф (шаръий) — шариат.\n Интишор топмоқ — ёйилмоқ.\n Рушди — тўғри йўлдаги.\n Мукаллаф — таклиф қилинган.\n← Аввалги Аввалги Ҳамза Ҳакимзода Ниёзий. Энг муҳим тилак (1917)\nКейинги → Кейинги: Ҳамза Ҳакимзода Ниёзий. Марсия (1917)


05 Ìàé 2018 13:44 3229\nКуни кеча якунланган Президентнинг Наманган ташрифи, вилоятдаги ижтимоий-сиёсий, иқтисодий, маданий соҳалардаги ютуқларнинг кенг кўламда эътирофи билан эсда қоладиган бўлди. Наманган вилояти сўнгги бир йил ичида ҳар жабҳада катта сакрашга эришди, десак муболаға эмас. Вилоят давлат бошқарув идораларидаги ўз ишига танқидий ёндашув воқеълиги, давлатимиз миқёсида бўлаётган кенг ислоҳотлар билан мутаносиб қадам ташлаш, Наманганни ҳар соҳада Ўзбекистоннинг илғор вилоятлари қаторига олиб чиқиш йўлидаги катта жонбозлик натижасида эришилди бунга. Шундай кунда аслида ютуқларни кенг эътироф этиб, танқиддан узоқроқ туришни маъқул кўрган бўлардик, бироқ...\nКелинг, бир бошдан бошлаймиз... 2004 йилда Наманган тумани ҳокимининг қарори билан, ўша пайтда мавжуд бўлган Қ.Солиев номли ширкат хўжалиги ҳудудидан, Қиёт қишлоғи ҳудудида фуқаро Ғоибов Фазлиддинга пиллачилик йўналишида фермер хўжалиги ташкил этиш учун 30 йил муддатга 3,9 гектар ер ажратиб берилган. Бу қарор 2005 йил 31 январда Наманган вилоят ҳокимининг 23-сонли қарори билан тасдиқланган. Ортидан “Фазлиддин ўғли Шамсиддин” фермер хўжалиги ташкил этилган ва ушбу хўжалик бугунга қадар фаолият кўрсатиб келади. Эътиборга молик томони, пилла етиштириш мажбуриятини Наманган вилоятида ҳар йили биринчилардан бўлиб ортиғи билан бажариб келади.\nЎша пайтда, 2004 йилда ширкат хўжалиги ўз ҳисобидаги туткўчатларнинг қаровини амалга оширолмай қолганидан, аҳоли қиш фаслида тутларни кесиб кетиши ҳамда ёзда ҳайвон боқиши ҳоллари кўпайиб кетганидан бу 3,9 гектарлик картани алоҳида фермер хўжалиги сифатида ажратишга қарор қилинганди. Ғоипов Фазлиддин бу майдонда ундан аввалги бир неча йиллар давомида пилла пудратчиси бўлиб ишлагани учун хўжалик ташкил этиш учун ўтказилган танловда ғолиб деб топилади. Ширкат хўжалиги тафтиш комиссияси томонидан ўтказилган тафтиш натижасида тузилган далолатномага кўра, бу туткўчатда ўша пайтда жами 1357 туп тут дарахти бўлган. Ширкат хўжалиги томонидан бу тут кўчатлари Ғоипов Фазлиддинга 220 000 (икки юз йигирма минг)сўмга сотилган ва буни тасдиқловчи бухгалтерия ҳужжатлари мавжуд.\nХуллас, тиниб-тинчимас фермер ўтган 13 йил давомида бу туткўчатни муттасил ривожлантириб келди. Бугун бу ердаги серавж тут дарахтларини кўриб кўзингиз қувнайди. Шунча катта майдоннинг атрофи девор билан ўралган. Энг асосийси, “Фазлиддин ўғли Шамсиддин” фермер хўжалигида 8 нафар ишчи меҳнат қилади. 8 нафар дея ўтмайдик, 8 оила тирикчилигини шу ердан ўтказади. Чунки пилладан топилган даромад ишчилар оиласининг бир йиллик харажатларини қопламаслигини тушуниб етган фермер, тут қаторлари оралиғини уларга экин экишлари учун ажратиб берган. Бир томондан қишлоқ хўжалик маҳсулотлари етиштириш йўлга қўйилган, иккинчи томондан ишчилар ўзлари учун қўшимча даромад манбаидан хурсанд...\nҚисқача ўтмиш бу. Энди келайлик бу кунларга. Аввал эътибордан сал четда бўлган пиллачиликнинг ривожлантириш масаласи бугун давлат сиёсатида устувор йўналиш касб этди. Соҳани қўллаб-қувватлаш мақсадида ҳукумат пиллачи фермерларга бир қатор имтиёзлар таклиф қилмоқда. Масалан, уйида пилла етиштираётган пиллакашлар даромад солиғидан, ягона солиқдан ва олиб келинаётган ускуналар божхона солиғидан озод қилинди. Пилла қурти етиштираётган ташкилотлар ягона ижтимоий солиқдан озод қилинди.\nПрезидентимизнинг 2017 йил 29 мартдаги "Ўзбекипаксаноат" уюшмаси фаолиятини ташкил этиш чора-тадбирлари тўғрисида" ва Вазирлар Маҳкамасининг 11-августда қабул қилинган "2017-2021 йилларда пиллачилик тармоғини комплекс ривожлантириш чора-тадбирлари дастури тўғрисида"ги қарорлари тармоқни янги босқичга кўтариш борасида устувор йўналишларни белгилаб берди.\nҚорақалпоғистон Республикаси Вазирлар Кенгаши, вилоятлар ҳокимликлари томонидан ишчи гуруҳ тузган ҳолда жойларда якка тут дарахтлари ва тутзорларни хатловдан ўтказилиб, тутзор майдонлари ўлчанди, ташландиқ ва яроқсиз ҳолга келган тутзорлар аниқланди...\nВа шу жойда қайтамиз яна Наманган туманига. Яқинда туман ҳокимининг аралашувисиз, унинг ўзи иштирок этмаган йиғилишда, “Наманган туман Агро Пилла” МЧЖ раҳбари тумандаги пиллачилик фермер хўжаликларини йиғиб, барчасидан ҳоким номига ўз ҳисобидаги ерларни қайта хатлов учун заҳирага қайтариб олишни сўраган ариза ёздиради. Масалани фақат қайта хатлов билан алоқадорлигини баён қилади. Бироқ асл ҳолат сал кейин ўртага чиқади...Фермерларнинг ерлари тумандаги “Голден Силк” Вьетнам шўба корхонасига берилади. Ўз ўзидан бу ташкилот, фермер хўжаликларига оддий пудрат шартномаси таклиф қилади. Яъни, тутлар меники, сен менинг пудратчимсан, шаклида.\nБу нимаси, ахир қишлоқда фермер асосий куч, деган шиорни унутдикми? Қишлоқнинг бир неча оиласини ҳаёти мазмунига айланган фермер хўжалиги, номи хорижники бўлгани учун бошқасининг ҳисобига бундай алдов йўли билан олиб берилаверадими? Бу ердан тирикчилигини ўтказиб келаётган қишлоқ аҳли, иш қидириб, Қозоғистон ёки Россияга йўл оладими? Ўз ер майдонидаги тутларнинг шунча йилдан бери қарови учун жон куйдириб юрган фермерларнинг шартномаси, бу нотўғри тушунча берилгани учун ёзилган ариза сабабли бир томонлама бекор қилинаверадими? Ғоипов Фазлиддинга ўхшаган ҳар бир туп тут дарахти эски даврда катта пул тўлаган, дарахтларни ўз боласидай униб ўстирган, атрофига ўз маблағлари ҳисобидан девор қилган қишлоқ тадбиркори, энди елкасига офтоб текканда, бу ерда катта пиллахона қуриш лойиҳаси билан чопиб юрганда, индамасдан вьетнамликка ҳар нарсани ташлаб елкасига чопонини илиб чиқиб кетиши керакми? Халқнинг розилиги давлат сиёсатининг асоси бўлишдан тушдими, 2017 йил якун топиши билан инсон манфаатлари масаласи четга сурилдими? Хорижликни қўллаб-қувватлаш учун вилоятнинг энг яхши пиллачилик хўжалигини синдириш керакми? Ёки бундан кимнидир катта манфаати борми?\nНаманган туман ҳокимлигидан, “Ўзбекипаксаноат” уюшмаси ҳудудий ташкилотидан ва қолган мутасаддилардан бу оддий кўринган, бироқ бировларнинг тақдирига дахлдор саволларга жавоб кутамиз. Вилоят прокуратураси ҳамда бошқа ҳуқуқ-тартибот органларининг эътиборини бу масалага қаратамиз.


Ўзбекистонда ногиронлиги бор шахслар учун иш бозори мавжудми?\nФутбол бўйича Ўзбекистон терма жамоасининг Жаҳон чемпионати саралаш босқичидан шармандали чиқиб кетиши сўнги кунлардаги долзарб мавзу бўлиб турибди.Тўғри, саралаш ўйинларида вакилларимиз ҳақиқатдан ҳам мухлислар кутган ўйинни кўрсата олишмади. Мураббийнинг тушунарсиз... Батафсил\nДХХнинг собиқ Марказий биноси давлат амалдори фарзандига қонуний сотилдими?\nМУҲОКАМА ДАВОМ ЭТМОҚДА Интернет тармоқларида Тошкентнинг Сайилгоҳ кўчасида жойлашган ДХХнинг собиқ марказий биноси ташқи ишлар вазири Абдулазиз Комиловнинг ўғли раҳбарлик қилаётган фирмага сотилгани ҳақида хабарлар жиддий мунозаралар марказида бўлиб турибди.... Батафсил\nЎзбекистон стадионларига ўйиндан ташқари ҳолатда кириш мумкинми?\nМашҳур футболчилар тўп сурган стадионга боришни ва у ерда суратга тушиб келишни дунёнинг у чеккасида турувчи инсон ҳам орзу қилади. Aйнан шу нарса стадионларга саёҳат қилиш хизматини йўлга қўйишга ундайди.Хўш,... Батафсил\nЎзбекистоннинг ёпиқ ҳудудидан репортаж\nБизга ҳамроҳлик қилмоқчи бўлганларнинг “қизил паспорти” йўқ экан. Ўзимиз йўлга тушдик. Яна бир кишининг ёрдами билан мен ковидга тест топширганлигим ҳақидаги маълумотномани олдим. Чегарадан ўтишда Ўзбекистон томонидан муаммо бўлмади. Қирғизистоннинг... Батафсил\nКўча тозалаётган аёллар Олий Мажлис депутатларининг таклифидан умид қилмоқда\nКунига 9 соатлаб ишлаётган ободонлаштириш ходимларининг на тушлик қилишга жойлари бор, на кийим алмаштиириш ва бошқа эҳтиёж учун маконлари бор. Ходимлар аксарият ҳолларда ўз ёнидан ҳаражат қилиб, иш жойига етиб... Батафсил\nДавлатнинг бир сўмисиз ҳам ўтказиладиган фестивалга нега бюджетдан 6 миллиард олинмоқда?\n“...Хўжакўрсинга бир марталик сохта лойиҳа тузилади, каттагина маблағ ювилиб шоввозлар чўнтагига тушади, ўша соҳада эса ҳеч нарса ўзгармайди ва мамлакат бирор яхши нарсага эришмай қолаверади...”***Кўнгилли фаоллар аслида бундай тадбирларни давлатдан... Батафсил\nЭнергетика муаммосидаги “инновацион” ечим\nRost24.uz га келган ҳақли мурожаатБир ой олдин ижтимоий тармоқларда Тошкент вилояти Тошкент тумани Чувалачи МФЙга қарашли Гуляшнар кўчасида 19 ёшдаги йигит трансформатор носозлиги туфайли ток уриб ўлганлиги ҳақида хабарлар тарқалган... Батафсил\nБешта ҳоким ўзгарди, аммо битта музей қуриб бермади\nОддий тарих ўқитувчисининг уйида уч мингдан зиёд тарихий, ноёб топилмалар сақланяпти. Уларнинг орасида Чингизхон даврига тегишли қимматли экспонатлар ҳам борБу ноёб экспонатлар агар қайсидир мамлакатда бўлса, тарихий аҳамияти ва даврийлигига... Батафсил


Windows 10 операцион тизимининг барча билиши лозим бўлган клавиатура комбинациялари - Terabayt.Uz\nКлавиатурадаги комбинациялардан фойдаланиш компютерда ишлашни янада қулайлаштириши ва унумдорликни ошириши ҳар бир тажрибали фойдаланувчига маълум. Ушбу мақолада биз сизлар учун барча фойдаланувчиларга фойдаси тегадиган Windows 10’нинг энг фойдали қайноқ клавишаларини тўпладик.\nПастроқда келтирилган рўйхат орқали сиз олдинги версиялардан сизга таниш бўлган клавиатура комбинациялари билан бир қаторда, Windows 10 билан бирга пайдо бўлганларини топишингиз мумкин. Уларнинг барчасини ёдлаб олишнинг ҳечам кераги йўқ, бу албатта осон иш эмас. Шунчаки сиз энг кўп фойдаланадиган 3-4 операцияни танланг, уларга мос бўлган клавишаларни стикерга ёзиб, доимий кўриниб турадиган жойга ёпиштириб қўйинг. Уларнинг тез орада миянгизда муҳрланиб қолишини сезмай ҳам қоласиз, кейинчалик уларсиз ишингизни тасаввур қилишингиз қийин бўлиб қолади. Бу амалга ошганидан сўнг эса кейинги қайноқ клавишалар комбинацияларини ўрганишга киришишингиз мумкин.\nОйналар ва иловаларни бошқариш\nWin + ← (стрелка чапга) — илова ойнасини экраннинг чап томонига жойлаштириш.\nWin + → (стрелка ўнгга) — илова ойнасини экраннинг ўнг томонига жойлаштириш.\nWin + ↑ (стрелка тепага) — илова ойнасини бутун экранга ёйиш. Ёки, агар ойна олдин экраннинг бирор томонида ярим экранни эгаллаб турган ҳолатда бўлса, у тепа қисмда экраннинг чорак қисмини эгаллайди.\nWin + ↓ (стрелка пастга) — актив ойнани пастга тушириш. Ёки, агар ойна олдин экраннинг бирор томонида ярим экранни эгаллаб турган ҳолатда бўлса, у пастки қисмда экраннинг чорак қисмини эгаллайди.\n| Эслатма: Пастга тушириш деганда биз ойнани вазифалар панелига туширишни назарда тутмоқдамиз, яъни: Свернуть окно в панель задач.\nWin + D — иш столини кўрсатиш ва беркитиш (ойналарни бошқариш орқали).\nWin + Shift + M — пастга туширилган ойналарни қайта тиклаш (ойналар экранда эгаллаб турган аввалги ҳолатига қайтади).\nWin + Home — актив ойнадан ташқари қолган барча ойналарни пастга тушириш (қайта босганда барча ойналарни аввалги ҳолатига тиклаш).\nAlt + Tab — ишга туширилган иловалар ўртасида ўтиш.\nAlt + F4 — актив ойнани ёпиш.\nWin + Shift + ← (стрелка чапга) ёки → (ўнгга) — ойнани бошқа мониторга ўтказиш.\nWin + T — вазифалар панелида кетма-кет иконкалар бўйича ўтиш. Иловани ишга тушириш учун Enter’ни босинг.\nWin + 0…9 — вазифалар панелидаги жойланган иконканинг тартиб рақамига мос тарзда иловани ишга тушириш.\nWin + E — файл менежерини ишга тушириш.\nCtrl + N — янги ойнани очиш.\nCtrl + сичқонча ғилдираги — элементлар кўринишини ўзгартириш (иконкалар, жадваллар, эскизлар ва ҳоказо).\nAlt + ↑ (стрелка тепага) — битта босқичга тепага кўтарилиш.\nAlt + ← (стрелка чапга) — олдинги папкани кўриш.\nAlt + → (стрелка ўнгга) — кейинги папкани кўриш.\nВиртуал иш столлари\nWin + Ctrl + D — виртуал иш столини қўшиш.\nWin + Ctrl + ← (стрелка чапга) — виртуал иш столлари ўртасида ўнгдан чапга ўтиш.\nWin + Ctrl + → (стрелка ўнгга) — виртуал иш столлари ўртасида чапдан ўнгга ўтиш.\nWin + Ctrl + F4 — ишлатилаётган виртуал иш столини ёпиш.\nWin + Tab — барча иш столлари ва улардаги иловаларни кўрсатиш.\nCtrl + Shift + Esc — Диспетчер задачь’ни ишга тушириш.\nWin + R — “Выполнить” команда киритиш ойнасини очиш.\nShift + Delete — файлларни сават (корзинка)га юбормасдан ўчириш.\nAlt + Enter — танланган элемент хусусияти (свойства)ни кўрсатиш.\nWin + Space (пробел) — киритиш тили ва клавиатура раскладкасини ўзгартириш.\nWin + A — “Центр поддержки”ни очиш.\nWin + S — қидирув ойнасини очиш.\nWin + H — “Поделиться” панелини чақириш.\nWin + I — “Параметры” ойнасини очиш.\nСкриншотлар ва ўйинлар\nWin + PrtScr — скриншот яратиш ва уни расмлар папкасига сақлаш.\nWin + Alt + PrtScr — ўйин экранини расмга олиш.\nWin + G — ўтиш жараёнини ёзиб бориш учун ўйин панелини очиш.\nWin + Alt + G — актив ойнадаги охирги 30 сонияни ёзиб олиш.\nWin + Alt + R — ёзиб олишни бошлаш ёки тўхтатиш.\nWin + P — намойиш этиш режимлари ўртасида ўтиш (иккинчи дисплей мавжуд бўлган тақдирда).\nБиз билан Telegram тармоғида ҳам бирга бўлинг: @itspecuz\n#Windows 10 #клавиатура #маслаҳат\nАхборот технологияларини малакали ўзлаштириш ва фойдаланиш бўйича ўзбек тилидаги мақолалар, қадамма-қадам кўрсатмалар ва таржималарни бериб борувчи бир гуруҳ мутахассислар.


“Тоза қўллар” сиёсати ёҳуд олқишга лойиқ таклиф | O'zLiDeP\nЭзгу ғоя билан чиқиш яхши, албатта. Лекин уни амалга ошириш механизми яратилмаса ғоя ғоялигича қолиб кетаверади. O‘zLiDePнинг Сайловолди платформаси билан танишган киши “тоза қўллар” сиёсатини рўёбга чиқаришнинг самарали ечимларига гувоҳ бўлиши мумкин.\nТожиқулов Пайзулла2019-11-14 09:15:00\n"Тоза қўллар" - бугунги куннинг биринчи рақамлик муаммоси, бу ҳақида гапиришнинг ўзи жасорат. Шундай экан партиянинг сайловолди Платформасида кўтарилдими, энди орқага йўл йўқ, собитқадамлик билан, O'zLiDeP рахнамолигида, сайловдан кейин ҳам мавзуни ҳаётга тадбиқ этиш ҳаммамизнинг бурчимизга айланиши керак!


Расмий Москва Британия вазирининг Россияга ҳужум ҳақидаги баёнотига жавоб қайтарди | Qalampir.uz\nРасмий Москва Британия вазирининг Россияга ҳужум ҳақидаги баёнотига жавоб қайтарди\nОлам\t27 Апрель 11:08 27981\nРоссия Мудофаа вазирлиги Украина Қуролли кучлари Россиядаги объектларга ҳужум қилган тақдирда Киевга зарба бериш билан таҳдид қилмоқда.\nБуюк Британия мудофаа вазири ўринбосари Жеймс Хиппининг “Украина Россиянинг логистика марказлари ва ёқилғи таъминотига зарба беришга тўла ҳақли”, деган баёнотига Россия Мудофаа вазирлиги шундай муносабат билдирди, деб хабар берди РИА Новости.\n“Лондон томонидан Киев режимини бундай ҳаракатларга тўғридан-тўғри провокация қилиш, агар уларни амалга оширишга уриниш бўлса, дарҳол бизнинг мутаносиб жавобимизга олиб келади. Биз огоҳлантирганимиздек, РФ Қуролли Кучлари Киевдаги тегишли қарор қабул қилиш марказларига узоқ масофали аниқликдаги қуроллар билан зарбалар бериб, жавоб қайтариш учун кечаю кундуз тайёр”, деган РФ Мудофаа вазирлиги вакили.\nУларнинг қўшимча қилишича, “Киевдаги қарор қабул қилиш марказларида Ғарб давлатларидан бирининг фуқароси бўлган маслаҳатчилар Россиянинг жавоб чоралари бўйича қарор қабул қилишида “муаммо бўлмайди”.\nЎз навбатида, Россия ТИВ матбуот котиби Мария Захарова Россия “ҳарбий таъминот логистикасини бузиш учун” НАТО давлатларига ҳужум қилиши мумкинми, дея савол қўйган.\nЭслатиб ўтамиз, Британия Мудофаа вазири ўринбосари Жеймс Хиппи Украина Россия Федерациясидаги нишонларга ҳужум қилиши қонуний ҳаракат эканини айтганди.\n“Душман логистикасини бузиш ва душман омборларини йўқ қилиш урушнинг бир қисмидир”, деган Хиппи.\nМаълумот ўрнида, расмий Москва бундан олдин ҳам Украина Россия ҳудудида қўпорувчилик ҳаракатларини амалга оширса, Киевдаги қарор қабул қилиш марказларига ракета ҳужуми уюштиришини айтганди.\n16 Май 22:21 29227\n16 Май 21:06 27048\n16 Май 22:10 26740\n17 Май 22:31 24656\nЎзгидромет шошилинч ахборот билан чиқди\n17 Май 12:46 21957


Саҳобалар ҳаётидан: Зайд ибн Собит | Azon.uz - Ахборот-таҳлилий портал\n23:00 30.06.2018 677\nТўлиқ исмлари Зайд ибн Собит ибн Даҳҳок ибн Зад ибн Лавзон ал-Ансорий ал-Хазражий. Расулуллоҳ соллалоҳу алайҳи ва салламнинг илғор ансорий саҳобаларидан. Отаси Собит ҳижратдан беш йил бурун вафот этганди. Онаси – Навор бинт Молик. Расулуллоҳ соллалоҳу алайҳи ва саллам Мадинага ҳижрат қилганларида Зайд розияллоҳу анҳу чамаси ўн бир ёш эдилар. Жуда ёшлиги сабаб Расулуллоҳ соллалоҳу алайҳи ва саллам унга Бадрда қатнашишга изн бермаганлар.\nЗайд розияллоҳу анҳу Расулуллоҳ соллалоҳу алайҳи ва салламга яқин инсон бўлишни истардилар. У киши дилидагини оналарига билдирдилар. Оналари уни Расулуллоҳ соллалоҳу алайҳи ва салламнинг ҳузурларига олиб борди ва деди:\nРасулуллоҳ соллалоҳу алайҳи ва саллам Зайд розияллоҳу анҳуни тинглаб кўриб, тажвиди чиройли ва тили равон эканини билдилар. Қуръон калималарини диққат ва эътибор билан ўқишидан маъноларни англаётгани маълум эди. Расулуллоҳ соллалоҳу алайҳи ва саллам Зайддан мамнун бўлдилар. У кишининг чиройли хати эса, янада хурсанд қилди.\nУ зот соллалоҳу алайҳи ва саллам:\n– Бош устига, ё Расулуллоҳ! – дедилар Зайд розияллоҳу анҳу ва шу ондан иброний тилини ўрганишга киришдилар ва қисқа муддатда ўзлаштириб олдилар. Пайғамбар соллалоҳу алайҳи ва саллам яҳудийларга мактуб битмоқчи бўлсалар, иброний тилида ёзиб, яҳудийлардан келган хатларни у зот соллалоҳу алайҳи ва салламга ўқиб бера бошладилар. Бундан ташқари, Расулуллоҳ соллалоҳу алайҳи ва салламнинг тавсиялари билан сурёний тилини ҳам ўргандилар. Шу тариқа Зайд розияллоҳу анҳу Пайғамбар соллалоҳу алайҳи ва салламнинг тилмочларига айландилар. Жуда ақлли ва хотиралари кучли инсон эди. Қуръонни ёзиб бориш вазифаси ҳам у кишига юкланганди.\nЗайд ибн Собит розияллоҳу анҳу олим саҳобалардан бири эдилар. Қуръонни ёд олишдан ташқари, мерос (фароиз) илмини ҳам чуқур эгаллаганликлари сабаб, Расулуллоҳ соллалоҳу алайҳи ва саллам: «Фароизни энг яхши биладиган Зайддир», деганлар (Асқалоний).\nГарчи жуда аниқ бўлмаса ҳам, Зайд ибн Собит розияллоҳу анҳунинг вафот йили ҳижрий 45-йил экани айтилади. Вафот этган чоғларида 54 ёшда эдилар.\nЗайд розияллоҳу анҳудан ибн Умар, Абу Саид Худрий, Абу Ҳурайра, Анас ибн Молик каби саҳобалар, тобеинлардан Саид ибн Мусайяб, Қосим ибн Муҳаммад, Сулаймон ибн Ясор ва бошқалар ҳадис ривоят қилишган.\n17:00 23.12.2018 1726\n19:00 21.12.2018 438\n08:00 16.12.2018 824\n12:50 09.12.2018 428


Тите Жанубий Америка футболидаги учта энг нуфузли турнирда ғолиб чиққан илк мураббий бўлди\nБразилия миллий жамоаси бош мураббийи Тите Жанубий Америка футболида ҳеч қайси мураббий эриша олмаган натижага эришди. У Америка кубоги, Либертадорес кубоги ва Судамерикана кубогида ғолиб чиққан тарихдаги илк мураббийга айланди.\n58 ёшли бразилиялик мутахассис 2008 йилда Порту-Алегрининг (Бразилия) «Интернасьонал» клубини 2008 йилда Судамерикана кубогида ғолиблик сари бошлаб борган, 2012 йилда эса «Коринтианс» билан Либертадорес кубогида ғолиб чиққанди.\nМаълумот ўрнида, Судамерикана кубоги – КОНМЕБОЛга аъзо мамлакатлар клублари ўртасидаги халқаро мусобақа. Либертадорес кубогидан кейинги ўринда турувчи, Жанубий Америка клубларининг иккинчи энг нуфузли турнири. 2005-2008 йилларда Копа Судамериканада КОНКАКАФ жамоалари ҳам қатнашган.\nСудамерикана кубоги ғолиби Либертадорес кубоги ва қитъанинг ўз «суперкубоги» – Рекопада қатнашиш ҳуқуқига эга бўлади.


Мультимедиа, 02 март 2018\n08 декабр 2019, Тошкент вақти: 10:19\nжума 2 март 2018\nМирзиëев раҳбарларга: Тўйга бормайсан¸ туғилган кун нишонламайсан¸ ғинг деб кўрчи¸ қамайман!\nЎзбекистонда ҳатто яп-янги бозорлар ҳам нега бузилмоқда?\nПутиннинг "енгилмас" янги қуроллари\nАлишер Усмонов ҳомийлигида Бобур библиографияси чоп этилди\nЎзбекистон ва Тожикистон ўртасидаги олтита чегара пункти очилди\nМисрдаги поезд тўқнашувида камида 15 киши нобуд бўлди\nМиср шимолида чоршанба куни йирик темир йўл аварияси содир бўлди. Йўловчи поезди таркибидан узилган бир неча вагон параллел йўлдаги юк вагонларига бориб урилди. Ҳалокат чоғида камида 15 киши ҳаётдан кўз юмгани айтилмоқда.\nКаримов мақбараси қурилиши якунланди\nАфғонистонда Эркин Воҳидовнинг "Руҳлар исëни" китоби нашр этилди\n"Дўстлик" чегарасидаги навбатлар\nЎзбекистон - Қирғизистон чегарасидаги “Дўстлик” назорат - ўтказиш пунктида Қирғизистондан Ўзбекистонга ўтиш учун навбат кутаётганлар сони бир кунда уч баробарга кўпайиб, 1,5 минг кишига етди. Бир кун аввал навбат кутаётганлар сони 500 кишидан ошмаётгани, шунда ҳам чегарадан ўтиш учун одамлар камида 5-6 соатлаб навбат кутаётгани хабар қилинган эди.\nМуҳожир Абдулло: Ўзбекистонга қайтиб нонвойхона очмоқчиман!\nМосква яқинида жойлашган шаҳарлардан бирида яшаб келаётган ўзбекистонлик муҳожир Абдулло мусофирчиликдаги ҳаёти ҳақида гапириб берди. У Ўзбекистонга қайтгач, тадбиркорлик қилишни режалаштирмоқда.\nРоссиянинг Вашингтондаги элчихонаси олдида Борис Немцов майдони пайдо бўлди\nАҚШ пойтахти Вашингтонда Россия элчихонаси қаршисидаги кўчанинг бир қисми 27 февралдан "Борис Немцов плаза" деб атала бошлади. Мухолифатчи ўлимининг уч йиллиги муносабати билан бу ерда Немцовнинг дўстлари ва яқинлари йиғилди.\nЗокиржон Алматов: Президент бизга жуда катта вазифаларни юклади


Мамлакатимиз Президенти Шавкат Мирзиёевнинг жорий йил 9-10 март кунлари Тожикистон Республикасига давлат ташрифи давомида икки мамлакат ҳудудлари ўртасида ўзаро савдо-иқтисодий, маданий алоқаларни ривожлантириш юзасидан муҳим келишувларга эришилган эди. Шу асосда дастлабки бизнес-форум Самарқанд шаҳрида ташкил этилди.\nСамарқанд шаҳрида Самарқанд вилояти ва Тожикистон Республикасининг Сўғд вилояти тадбиркорлари иштирокида бизнес-форум ўтказилди.\nФорумда иштирок этиш учун Самарқандга ташриф буюрган Тожикистон Республикасининг Сўғд вилояти раиси Ражаббой Аҳмадзода бошчилигидаги делегацияни Самарқанд вилоят ҳокими Туробжон Жўраев ҳамда кенг жамоатчилик вакиллари Ургут туманидаги Жартепа ўтказиш пунктида тантанали кутиб олишди. Шу ернинг ўзида самарқандлик санъаткорлар томонидан маданий дастур намойиш этилди.\nСўғд вилояти вакиллари уч кунлик ташриф давомида бизнес-форумда иштирок этиш билан бирга, Самарқанд вилоятидаги йирик саноат корхоналари, фермер хўжаликлари фаолияти билан яқиндан танишишди. Тарихий-маданий обидалар, диққатга сазовор масканларда бўлишди. Бизнес-форум доирасида икки мамлакат санъаткорлари иштирокида концерт ва бошқа бир қанча маданий тадбирлар уюштирилди. Самарқанднинг «Динамо» ва Хўжанднинг «Хўжанд» футбол жамоалари ўртасида ўртоқлик учрашуви ўтказилди.\nМухбиримиз делегация аъзоларидан бири, Тожикистон Халқ демократик партияси Сўғд вилоят Кенгаши раиси, халқ депутатлари вилоят Кенгашидаги вакили Сафароз Юнусов билан суҳбатлашди.\n— Ўзбекистон ва Тожикистон ўртасидаги дўстлик, ҳамкорлик, қўшничилик алоқаларининг ривожланиб бораётгани, азалий биродарлик алоқаларининг қайта тикланаётгани дунё аҳлининг эътиборини тортмоқда. Бундай эзгу ишлар, узвий алоқаларни янада ривожлантириш борасидаги ҳаракатларга Тожикистонда муносабат қандай?\n— Бир дарёдан сув ичиб, қариндошлик ришталари билан боғланган ўзбек ва тожик халқлари ўртасида азалдан яқин қўшничиликка асосланган ҳамкорлик йўлга қўйилган. Аслида икки халқнинг умумий тарихи, маънавий қадриятлари бир. Ўзбекистон Республикаси Президенти Шавкат Мирзиёевнинг Тожикистонга ташрифини мамлакатимиз аҳли катта қизиқиш ва чуқур қониқиш билан қарши олди. Негаки, бу ташриф икки давлат ўртасидаги азалий қўшничилик, биродарлик алоқаларини қайта тиклаш, савдо-иқтисодий, маданий-маърифий муносабатларни ривожлантиришга хизмат қилади. Бизнес-форум мақсади ҳам ана шундай эзгуликка қаратилган.\nЎзбекистон ва Тожикистон давлат раҳбарларининг Душанбе шаҳрида ўтказган учрашувлари, ҳар икки давлат учун муҳим ҳужжатлар имзоланган кун икки қардош халқ учун дўстлик ришталари мустаҳкамланган тарихий сана бўлиб қолди. Бундан буён тожик халқи бу кунни байрам сифатида нишонлайди. Чунки бу кун Тожикистондаги ҳар бир хонадонга шодлик олиб келди. Бу қувонч халқимизнинг улуғ ва ёрқин кунларини, яқин қўшнилар билан янада яқинлашиш истаги мавжудлигини ёрқин ифода этмоқда. Энди икки миллат шоирларининг ўзбек ва тожик дўстлиги ҳақидаги шеърларидан, санъат аҳлининг қардошлигимизни тараннум этувчи куй-қўшиқларидан баҳра оламиз.\nШу ўринда Ўзбекистон халқ шоири Абдулла Ориповнинг аллақачон халқларимизнинг севимли қўшиғига айланиб улгурган «Дўсту қардошдир азалдан ўзбегим тожик билан...» деб бошланувчи машҳур шеърини эсладим. Бу бизнинг тожикларда «Ёру бародар аз азал ўзбеку тожик...» дея куйланади. Икки халқ ижодкорлари томонидан ҳали халқларимизни улуғловчи бундай асарлар кўплаб яратилади.\n— Ўзбекистон ХДП фаолиятидан хабардор бўлсангиз керак. Бу икки сиёсий партия ўртасида ўзаро алоқалар йўлга қўйилиши борасидаги фикрларингиз, таклифларингиз билан ўртоқлашсангиз? Тожикистон Халқ демократик партияси нашрлари фаолиятига ҳам тўхталсангиз...\n— Бизда ҳам худди Ўзбекистондагидек Халқ демократик партияси фаолият кўрсатади. У 1994 йилда ташкил топган. Унинг аъзоларининг, хайрихоҳларининг сони йил сайин ошиб бораяпти. Айни пайтда Сўғд вилоят Кенгашидаги 70 нафар депутатнинг 58 таси бизнинг партиямиздан сайланган депутатлардир. Шу ўринда мамлакатимиз Президенти Имомали Раҳмоннинг номзоди ҳам Тожикистон Халқ демократик партиясидан кўрсатилганини алоҳида таъкидлашни истардим.\nЎзХДП фаолияти билан яқиндан танишман. Ўзбекистонда амалга оширилаётган изчил ислоҳотларда, барча сиёсий жараёнларда бу партиянинг фаоллигини яхши биламан. Партиянинг Сайловолди дастурида таъкидланганидек, Ўзбекистонда амалга оширилган кенг кўламли бунёдкорлик ишлари иқтисодий ва демократик ислоҳотларни янада чуқурлаштириш ҳамда фуқаролик жамиятини ривожлантириш учун зарур шарт-шароитларни яратди. Устувор иқтисодий, ижтимоий ва сиёсий вазифаларни ҳал қилиш жараёнига демократик механизмлардан самарали фойдаланиш орқали таъсир кўрсатиш — бу мамлакатда амалга оширилаётган ўзгаришларга партия дахлдорлигининг энг яхши амалий кўринишидан биридир.\nПартияларимизнинг ҳам худди давлатларимиз каби мақсадлари, ғоялари бир мақсадга йўналтирилган. Энг асосийси, тинчлик ва фаровонликка хизмат қилиш, аҳолининг эҳтиёжманд қатламини ижтимоий жиҳатдан қўллаб-қувватлаш. Бу борада биз, тожикистонликлар яқин қўшнимиз ўзбекистонликлар билан, ғоядошмиз, фикрдошмиз. ЎзХДП билан ҳамкорликка ҳамиша тайёрмиз.\nЎйлайманки, бугунгидек тадбирларда ажойиб инсонларимиз қалбларидан эзгу ва хайрли фикрлар худди булоқларнинг зилол сувидек отилиб чиқаверади, муҳим ва фойдали таклифлар ўртага ташланади.\nПартиямизнинг асосий нашри — «Халқ минбари» республика газетаси 62 минг нусхада чоп этилади. Марказий Кенгашимиз, вилоят кенгашлари ҳам ўз интернет сайтига эга. Сўғд вилоят кенгаши нашри бўлган «Халқ сўзи» деб номланган газетамиз ҳафтасига бир мартадан чоп этилади. Бундан ташқари, вилоятимиздаги Хўжанд, Бўстон, Иста Равшан, Зафаробод, Матчин каби шаҳар ва туманларда ҳам партиямиз нашрлари фаолияти йўлга қўйилган.\n— Сўғд вилояти, унинг мамлакат ижтимоий-иқтисодий, маданий-маърифий ҳаётидаги ўрни ҳақида гапириб берсангиз...\n— Биласиз, Сўғд вилояти Тожикистон Республикасининг шимолий қисмида жойлашган. Вилоятнинг асосий ҳудудини тоғли жойлар ташкил этади. Вилоят аҳолиси 2,5 миллион кишидан иборат. Вилоят маркази — Хўжанд шаҳри.\nВилоятда «Сўғд» эркин иқтисодий зонаси мавжуд. Бу ерда сутни қайта ишлаш, металл конструкциялар, сендвич панеллар, омухта ем, паррандачилик корхоналари фаолият кўрсатади.\nСўғддаги энг йирик корхона «Зарафшон» қўшма кон-металлургия комбинатидир. Корхона бир суткада 10 минг тонна металл, 11 минг тонна маъданни қайта ишлаш, бир йилда 2,2 тонна соф олтин ишлаб чиқариш қувватига эга. Келгусида мазкур корхона қувватини суткасига 17 минг тонна маъданни қайта ишлаш ва бир йилда 5 тонна соф олтин ишлаб чиқаришга етказиш режалаштирилган.\nВилоятда деҳқончиликнинг асосий йўналишини боғдорчилик ташкил этади. Етиштирилаётган қишлоқ хўжалик экинларининг асосий қисми ички истеъмолга чиқарилади.\nСамарқанд ва Сўғд тадбиркорлари ўртасида ҳамкорлик ўрнатилган. Ушбу форумдан сўнг унинг жадал ривожланишига асло шубҳа йўқ.\n— Самарқанд ҳақидаги фикрларингиз юртимизнинг ҳар бир фуқаросини, ҳусусан, самарқандликларни қизиқтиради. Бу қадим шаҳарда охирги марта қачон бўлгансиз?\n— Самарқандда бундан роппа-роса 28 йил аввал бўлганман. Ўша пайтда Хўжанд давлат университети 3-курс талабаси эдим. Бугун эса мустақил Ўзбекистон Самарқанди жамолига қараб тўймаяпман. Янгидан қурилган маъмурий, маиший бинолар, йўллар, кўприклар, хиёбонлар, боғлар ҳавасимни келтирди. Бозорлардаги тўкинлик, шаҳарнинг ҳар бир ҳудудидаги ободончилик, одамлар қалбидаги жўшқинлик эътиборни тортмай қолмади. Қадимий осори-атиқаларга боқиб, уларнинг асрлар билан бўйлашганига ишонгинг келмайди. Ҳаммаси ярқираб, ялтираб, шаҳар ҳуснига ҳусн қўшиб турибди.\nБизнес-форум доирасида ўтказилган маданий тадбирларда қатнашдим, тадбиркорлар, фермерлар билан суҳбатлашдим. Шаҳар марказидаги стадионда «Динамо» ва «Хўжанд» жамоалари ўртасидаги футбол учрашувини томоша қилдим. Кўплаб самарқандликлар билан мириқиб суҳбат қурдим. Шаҳарда, бутун вилоятда амалга оширилаётган ишлар билан Ўзбекистон Халқ демократик партияси Самарқанд вилоят кенгаши раиси Мажидхон Усмонов яқиндан таништирди.\nЎйлайманки, бу шаҳарда бир бор бўлган киши уни бутун вужуди билан севиб қолади. Мен ҳам энди бу шаҳарга тез-тез келишга ҳаракат қиламан. Бунинг учун имкониятлар етарли. Йўл борасида муаммо йўқ. Чегараларимиз эса худди бир-биримизга доимий муштоқ қалбларимиздек очиқ.